Huraian Temubual Tentang Pengambilan Guru Secara One-Off

YBRS Dr Ahmad Rafee bin Che Kassim selaku Timbalan Ketua Pengarah Pelajaran Malaysia (Sektor Pengambilan Profesionalisme Keguruan) pada 22 Jun 2021 telah memberi penjelasan mengenai maksud
pengambilan guru secara one-off.

Kerjasama Kementerian Pendidikan Malaysia (KPM), Jabatan Perkhidmatan Awam (JPA) dan juga Suruhanjaya Perkhidmatan Pelajaran (SPP) mewujudkan kepelbagaian mata pelajaran yang menyusun kelayakan dan kelulusan bakal cikgu, bagi memastikan sumber bekalan lebih luas dan membolehkan pemilihan calon yang berkelayakan.

Dalam satu temubual siaran
Malaysia Hari Ini
 bersama beliau telah menjelaskan bagaimana pengambilan guru ini akan dibuat bahkan siapa akan didahulukan.

Isi Kandungan

Perbezaan Pengambilan Khas Guru dengan yang setiap Tahun

Pada 2021 ini, pengambilan yang dibuat adalah sekali sahaja, tetapi dengan jumlah ambilan yang besar. Ini bertujuan untuk menyerap graduan pendidikan yang tiada pekerjaan termasuk juga graduan bukan pendidikan yang layak.

Pemilihan, saringan, temuduga dan pelantikan akan diuruskan oleh SPP manakala proses penempatan akan diuruskan oleh KPM.

Yang membezakan antara kedua pengambilan guru ini adalah:

Jumlah pengambilan tahunan adalah 5,000 orang calon sahaja, manakala bagi 2021 ini akan mengambil seramai 18,702 calon sekali sahaja.

Pengambilan guru yang biasa adalah untuk menggantikan guru yang bersara dan pembukaan sekolah baharu/ matapelajaran yang memerlukan guru, manakala pengambilan khas ini adalah
untuk menutup jurang kekurangan guru.

Siapa Layak Memohon

Graduan yang memiliki iktisas (IPG)

Graduan Sarjana Muda dengan Pendidikan

Graduan Sarjana Muda awam yang memiliki Diploma Pendidikan

Graduan yang tidak memiliki SM dengan pendidikan juga boleh memohon (mengikut kesesuaian bidang dan perlu menjalani Diploma Pendidikan sebelum lantikan)

Graduan pendidikan AKAN DIBERI KEUTAMAAN

Nota:
 Jika graduan pendidikan tidak ada / masih kurang, pilihan pertama dan kedua akan diberi peluang.

Sebagai contoh, guru Fizik yang berjaya temuduga akan ditempatkan sebagai guru matapelajaran Sains.

Cara Memohon

Iklan akan dikeluarkan 7 Julai 2021 (save the date!)

Akan diterangkan dengan lebih lanjut di iklan akan datang.

Anda boleh rujuk portal rasmi SPP
 (Suruhanjaya Perkhidmatan Pendidikan)

Proses Permohonan

PERMOHONAN

TAPISAN 1 (Kelayakan, bidang yang dipohon)

Menduduki ujian UKCG (Ujian Kelayakan Calon Guru) bagi calon bukan pendidikan, jika lulus akan terus ke proses seterusnya

Temuduga

Keputusan temuduga

Penempatan. (Akan diuruskan oleh KPM)

Penempatan

Calon akan ditempatkan pada bulan Oktober 2021

Bakal guru dinasihatkan agar
BERSEDIA
 untuk ditempatkan di mana-mana sahaja demi memenuhi keperluan negara.

Sumber
Malaysia Hari Ini
 dan
Astro Awani


i-Ceria KWSP: Tiada Lagi Pengeluaran Dibenarkan

i-Ceria KWSP
 adalah satu cadangan yang diusulkan di Parlimen bagi membenarkan pengeluaran daripada akaun KWSP rakyat Malaysia bagi membantu rakyat dari segi kewangan dalam keadaan sekarang ini.

Isi Kandungan

i-Ceria KWSP

Ahli Parlimen Jempol, Datuk Seri Mohd Salim Sharif, telah membentangkan cadangan untuk kerajaan memperkenalkan skim bantuan i-Ceria KWSP, iaitu kemudahan pengeluaran daripada Kumpulan Wang Simpanan Pekerja (KWSP) buat kali terakhir. Cadangan ini telah dibuat ketika perbahasan Titah Diraja di Dewan Rakyat baru-baru ini. Menurut beliau, wujudnya keperluan mendesak buat segelintir rakyat Malaysia untuk menggunakan wang persaraan mereka bagi tujuan meneruskan kelangsungan hidup dalam keadaan sekarang.

Menurutnya lagi, cadangan ini adalah bagi memastikan tuntutan keluarga Malaysia dapat dipenuhi, terutamanya bagi golongan yang masih bergelut dengan pandemik COVID-19, dan juga bencana banjir yang telah dan sedang melanda. Dengan keadaan yang sebegini, tiba masanya untuk kerajaan mengkaji semula permintaan rakyat yang ingin membuat pengeluaran KWSP buat kali terakhir dan secara bersasar bagi mereka yang memerlukan, dan bergantung kepada jumlah simpanan mereka. Kerajaan dalam pada itu, telahpun membenarkan pengeluaran wang KWSP sejak akhir tahun 2020 hingga kini melalui beberapa siri inisiatif iaitu i-Sinar, i-Citra dan i-Lestari.

Tiada Lagi Pengeluaran KWSP Sebelum Bersara

Walaupun ramai yang mengharapkan cadangan i-Ceria KWSP akan dapat direalisasikan, namun begitu setakat ini KWSP telah bertegas bahawa tiada cadangan untuk sebarang pengeluaran lagi selepas tiga skim yang telah dilaksanakan. Tiga jenis skim ini telah dijelaskan sebelum ini, iaitu
i-Sinar
,
i-Citra
 dan
i-Lestari
. Ketiga-tiga skim ini telah dilaksanakan tepat pada masanya bagi membantu pencarum KWSP dalam menghadapi cabaran pandemik COVID-19.

Mandat Kumpulan Wang Simpanan Pekerja

Ketua Pegawai Eksekutif KWSP, Datuk Seri Amir Hamzah Azizan melalui beberapa portal akhbar telah menegaskan perkara ini setelah cadangan i-Ceria KWSP dibuat di Dewan Rakyat. Menurut beliau, tumpuan KWSP buat masa ini adalah untuk membina semula simpanan hari tua ahli-ahli KWSP. Ini sejajar dengan mandat pengurus dana persaraan KWSP iaitu melindungi simpanan ahli untuk keperluan dan kesejahteraan masa hadapan persaraan mereka. Mandat ini telah diberi mengikut Akta KWSP 1991 dengan tujuan membantu ahli mencapai simpanan hari tua yang cukup, menurut Datuk Seri Amir Hamzah lagi.

Tambah beliau lagi, negara sudah mula memasuki fasa pemulihan dengan perangkaan pekerjaan dan data Keluaran Dalam Negara Kasar (KDNK) yang menunjukkan perkembangan positif bahawa negara sedang pulih daripada kesan pandemik COVID-19. Beliau berharap rakyat tidak perlu lagi mengeluarkan simpanan KWSP, dan KWSP boleh teruskan mandat untuk membina simpanan hari tua ahli-ahli.

Beliau memberi maklum balas apabila diminta mengulas sama ada KWSP akan mempertimbangkan cadangan membenarkan pengeluaran selanjutnya bagi membantu ahli yang terkesan impak pandemik (cadangan i-Ceria KWSP yang telah diusulkan di Dewan Rakyat). Beliau dalam pada itu mengumumkan
prestasi KWSP
 dan juga kadar dividen bagi tahun 2021.

Sokongan KWSP: 3 Skim Terdahulu

Datuk Seri Amir Hamzah turut mengulas lanjut bahawa KWSP memberi sokongan penuh buat ahli-ahli dalam menghadapi cabaran di zaman pandemik COVID-19. Sebanyak RM110 bilion telahpun dikeluarkan oleh lebih kurang 7.3 juta ahli di bawah tiga skim pengeluaran: i-Sinar, i-Citra, dan i-Lestari. Menurut beliau, kesemua ahli telah membuat pengeluaran melalui permohonan sekurang-kurangnya satu, atau semua skim tersebut.

Sebanyak RM20.8 bilion daripada jumlah terbabit melibatkan pengeluaran menerusi i-Lestari yang telah dijalankan dari April 2020 sehingga Mac 2021. Skim i-Sinar pula yang telah berlangsung dari bulan Januari 2021 sehingga Disember 2021 telah membabitkan pengeluaran sebanyak RM58.7 bilion. Manakala i-Citra telah membabitkan pengeluaran sebanyak RM21.4 bilion, telah dilaksanakan dari Julai 2021 sehingga Februari 2022.

KWSP menyifatkan ketiga-tiga skim pengeluaran ini sebagai luar biasa kerana inisiatif itu diperkenalkan bagi memenuhi keperluan aliran tunai yang mendesak semasa tempoh Perintah Kawalan Pergerakan (PKP) dan kelembapan ekonomi ekoran pandemik COVID-19. Ketiga-tiga skim ini telah dilaksanakan tepat pada masanya bagi membantu ahli-ahli KWSP dalam menghadapi cabaran pandemik COVID-19 namun kini ia telah pun berakhir (kemudahan pengeluaran terakhir adalah i-Citra pada bulan lepas).

Kebimbangan Masa Hadapan Pesara

Menurut Datuk Seri Amir Hamzah, pengeluaran awal simpanan KWSP adalah membimbangkan kerana ahli berisiko untuk hidup dalam kemiskinan sewaktu persaraan mereka, di mana mereka tiada simpanan cukup untuk bekalan perbelanjaan bagi menjalani kehidupan seharian.

Menurut beliau lagi, Malaysia adalah merupakan negara yang bakal mempunyai jumlah warga tua yang ramai. Ini membuatkan satu kepentingan buat semua rakyat untuk bersedia dengan sekuriti simpanan bagi penggunaan selepas persaraan, mahupun apabila tidak lagi bekerja bagi menjana pendapatan. Tegas beliau lagi, keupayaan kewangan bagi golongan berumur amat perlu untuk dijamin , selain kesihatan masyarakat itu sendiri. Ini bagi memastikan rakyat Malaysia dalam keadaan aman sejahtera, tidak kira lapisan umur masyarakat itu sendiri.


i-SAYANG KWSP BAKAL DILANCARKAN AWAL TAHUN INI

i-Sayang KWSP
 adalah kemudahan yang membolehkan pemindahan secara sukarela 2% caruman KWSP daripada akaun suami ke akaun isteri.

Kumpulan Wang Simpanan Pekerja
 (KWSP) melancarkan kemudahan i-Sayang sebagai satu usaha pihak kerajaan dalam membantu meningkatkan kesejahteraan rakyat.

Selain daripada i-Sayang, KWSP juga menyediakan insentif RM250 bagi yang bekerja sendiri atau tiada pendapatan tetap. Insentif ini adalah kemudahan
 KWSP i-Saraan.

Isi Kandungan

APAKAH YANG DIMAKSUDKAN DENGAN i-SAYANG KWSP?

i-Sayang KWSP adalah merupakan satu kemudahan yang akan membolehkan
pemindahan secara sukarela 2% caruman KWSP daripada akaun suami ke akaun isteri
.

BAGAIMANAKAH CARA MEMOHON i-SAYANG KWSP?

Akan dikemaskini dari semasa ke semasa memandangkan belum ada maklumat berkenaan cara untuk melakukan permohonan i-Sayang KWSP.

BERAPAKAH JUMLAH BAYARAN i-SAYANG KWSP?

Jumlah yang bakal diterima daripada bantuan ini ialah :

Membenarkan pemindahan secara sukarela 2% caruman daripada akaun suami ke akaun isteri.

KWSP akan menyokong skim caruman lebihan yang sukarela yang mana ahli boleh meminta pihak majikan untuk meningkatkan caruman KWSP mereka kepada lebih dari 11% kadar berkanun.

TARIKH BAYARAN i-SAYANG KWSP

Bayaran i-Sayang tersebut dijangka bakal dilaksanakan bermula pada awal tahun 2022 ini namun tarikh bayaran belum disahkan buat masa ini. Pihak kami akan melakukan kemaskini dari semasa ke semasa.

MAKLUMAT LANJUT

INISIATIF i-LINDUNG KWSP

Selain i-Sayang KWSP, satu lagi kemudahan yang akan dilancarkan untuk bakal pesara adalah i-Lindung, iaitu skim yang membenarkan pengeluaran dari Akaun 2 untuk membuat pembelian insurans hayat dan penyakit kritikal melalui platform KWSP.

Antara inisiatif lain yang sedang dipertimbangkan juga termasuklah mewajibkan perlindungan kepada pekerja sektor informal dalam bidang bukan pertanian secara berperingkat.

Sila layari portal
Kumpulan Wang Simpanan Pekerja
 (KWSP) untuk mengetahui perkembangan terkini berkenaan i-Sayang yang bakal diumumkan nanti.

Semoga perkongsian ini memberi manfaat buat semua yang membaca. Sebarkan kepada keluarga dan rakan-rakan untuk manfaat bersama.


i-Sayang KWSP

i-Sayang KWSP
telah diperkenalkan oleh Kerajaan sebagai salah satu inisiatif baharu kepada rakyat Malaysia.

Kumpulan Wang Simpanan Pekerja atau Employees Provident Fund (EPF) telah melancarkan satu kemudahan baharu iaitu i-Sayang sebagai satu daripada usaha untuk membantu meningkatkan kualiti kehidupan rakyat dan khususnya ahli KWSP.

Pengerusi, Ahmad Badri Mohd Zahir berkata kemudahan ini akan membenarkan
pemindahan secara sukarela sebanyak 2% dari akaun suami ke akaun isteri.

Isi Kandungan

Apakah i-Sayang KWSP?

i-Sayang merupakan inisiatif yang diperkenalkan oleh Kerajaan bagi memberi pilihan kepada suami (pemberi) untuk memindahkan 2% caruman syer pekerja yang diterima daripada majikan ke dalam akaun KWSP isteri (penerima).

i-Sayang juga adalah sebagai tanda penghargaan dan kasih sayang suami kepada isteri tercinta.

Buat wanita-wanita yang sentiasa bekerja keras dan berusaha memberikan yang terbaik untuk diri sendiri dan keluarga, pastikan masa depan anda terjamin dengan adanya simpanan persaraan.

Selain itu,
disini
 juga terdapat info-info terkini tentang KWSP yang boleh dijadikan maklumat tambahan terkini anda.

Ciri-ciri i-Sayang KWSP

Antara ciri-ciri i-Sayang KWSP ini adalah:

Pindahan 2% caruman syer pekerja suami ke akaun KWSP isteri.

Permohonan adalah secara sukarela daripada suami dan pindahan akan dilakukan secara automatik pada setiap bulan apabila adanya caruman dari majikan yang dikreditkan ke dalam akaun KWSP suami.

Pindahan caruman ini tidak boleh dibatalkan kecuali berlakunya penceraian atau kematian isteri (penerima).

KWSP membahagikan caruman i-Sayang sebanyak 2% ke dalam akaun isteri (penerima) dengan mengkreditkan 70% ke dalam Akaun 1 dan 30% ke dalam Akaun 2.

i-Sayang hanya untuk pindahan sebanyak 2% sahaja dan suami (pemberi) tidak boleh memohon untuk mencarum melebihi 2% ke dalam akaun isteri (penerima) kerana ianya adalah ditetapkan oleh Kerajaan.

Caruman i-Sayang adalah terhad kepada 2% sahaja setelah mengambil kira situasi suami berkahwin dengan 4 orang isteri. Oleh itu, jumlah pindahan adalah 8%. Baki syer pekerja suami adalah 3% daripada jumlah syer pekerja sebanyak 11%.

Inisiatif i-Sayang hanya membenarkan pemindahan caruman dibuat daripada akaun KWSP suami (pemberi) ke dalam akaun KWSP isteri (penerima) dan tidak boleh bagi pemindahan caruman dibuat daripada akaun KWSP isteri (penerima) ke dalam akaun KWSP suami (pemberi).

Syarat Kelayakan Permohonan

Syarat kelayakan permohonan i-Sayang KWSP adalah seperti yang berikut:

Suami (Pemberi)

Warganegara Malaysia atau bukan warganegara

Ahli KWSP

Belum mencapai umur 75 tahun

Perkahwinan telah didaftarkan di bawah undang-undang Malaysia

Isteri (Penerima)

Warganegara Malaysia

Ahli KWSP

Belum mencapai umur 75 tahun

Perkahwinan telah didaftarkan di bawah undang-undang Malaysia

Cara Permohonan

Permohonan pendaftaran i-Sayang dibuat secara sukarela oleh suami (pemberi) melalui dua (2) cara berikut:

i-Akaun (Ahli)

atau

Pejabat KWSP yang berhampiran berserta dengan
Borang Permohonan Pendaftaran i-Sayang
 yang telah lengkap diisi

Tiada sebarang dokumen sokongan yang diperlukan semasa proses pendaftaran i-Sayang.

Jom Daftar i-Sayang Sekarang!

Pembatalan Permohonan

Pembatalan tidak boleh dilakukan terhadap pendaftaran i-Sayang yang telah diluluskan tanpa apa-apa sebab. Suami (pemberi) hanya boleh membuat pembatalan jika berlaku penceraian atau kematian isteri (penerima).

Sekiranya berlaku penceraian atau kematian isteri (penerima), suami (pemberi) perlu hadir segera ke kaunter KWSP untuk membuat permohonan pembatalan. Kelewatan dalam memaklumkan perkara ini kepada pihak KWSP akan mengakibatkan pemindahan caruman terus dibuat ke dalam akaun isteri (penerima).

Dokumen sokongan yang diperlukan semasa proses pembatalan i-Sayang adalah seperti berikut:

Sijil penceraian

atau

Sijil kematian isteri (penerima)

Cara Pengiraan Pindahan i-Sayang KWSP

Cara pengiraan pindahan 2% caruman i-Sayang daripada akaun suami (pemberi) ke akaun isteri (penerima) adalah seperti berikut:

Amaun pindahan caruman i-Sayang akan dipaparkan dalam penyata KWSP tahunan suami (pemberi) dan isteri (penerima) yang boleh disemak melalui i-Akaun (Ahli).

Majikan tidak perlu membuat pengasingan pembayaran caruman. Majikan hanya perlu membuat pembayaran caruman seperti biasa. Pengasingan tersebut akan dilaksanakan oleh KWSP melalui pemindahan caruman daripada akaun suami (pemberi) ke dalam akaun isteri (penerima).

Sumber:
Buletin TV3

Maklumat Lanjut

Sebarang maklumat lanjut berkaitan i-Sayang KWSP boleh diperoleh melalui saluran-saluran berikut:

Laman Web Rasmi KWSP

Pusat Pengurusan Perhubungan KWSP di talian 03-89226000

Cawangan KWSP yang berdekatan

Terus ke pautan pantas –
SILA TEKAN DISINI


i-Sinar Kategori 2 | Cara Memohon, Syarat & Dokumen Yang Diperlukan

Adakah
i
-Sinar Kategori 1
anda tidak diluluskan? Jangan risau, anda masih berpeluang untuk membuat permohonan
i-Sinar Kategori 2
. Seperti yang semua maklum, status kelulusan i-Sinar Kategori 1 telah mula diumumkan melalui Portal i-Sinar KWSP.

Jika anda mendapat mesej ‘PERMOHONAN ANDA SEDANG DIPROSES’, ia bermaksud anda perlu menyertakan dokumen sokongan mulai
11 Januari
 ini. Bagi yang tidak berjaya, jangan risau kerana anda masih berpeluang untuk membuat permohonan melalui i-Sinar Kategori 2.

Isi Kandungan

Syarat Bagi Kategori 2 i-Sinar

Berikut adalah kriteria-kriteria yang perlu anda sediakan bagi permohonan i-sinar kategori 2 nanti.

“Ahli yang belum mencapai umur 55 tahun, yang mengalami “
pengurangan pendapatan keseluruhan sebanyak 30% dan ke atas”
 (jumlah gaji, elaun dan elaun kerja lebih masa) sejak 1 Mac 2020.”

Permohonan ini perlu disertakan bersama dokumen berikut:

👉
Slip gaji sebelum dan selepas pengurangan pendapatan; DAN

👉Notis pemberhentian atau pemotongan elaun dan/atau tuntutan kerja lebih masa; DAN/ATAU

👉Jika dokumen di atas tidak boleh dikemukakan, sebarang dokumen sokongan lain seperti penyata bank atau surat pengesahan majikan akan diberi pertimbangan.

Semakan Status i-Sinar Kategori 2

Bagi i-Sinar Kategori 2, status permohonan akan dimaklumkan kepada ahli dalam masa dua hingga tiga minggu selepas permohonan dibuat.

Pembayaran akan dilaksanakan sebelum akhir bulan berikutnya, selepas kelulusan diberi.

Pembayaran selebihnya akan dibuat secara bulanan mengikut jumlah dan tempoh permohonan anda.

Pembayaran akan dilakukan melalui kaedah pengkreditan terus (direct credit) ke dalam akaun bank milik anda.

Bila Pembayaran i-Sinar Kategori 2 Dibuat

Bagi kategori 2, status permohonan akan dimaklumkan kepada ahli dalam masa dua hingga tiga minggu selepas permohonan dibuat. Pembayaran akan dilaksanakan sebelum akhir bulan berikutnya, selepas kelulusan diberi.

Pembayaran selebihnya akan dibuat secara bulanan mengikut jumlah dan tempoh permohonan anda.

Pembayaran akan dilakukan melalui kaedah pengkreditan terus
(direct credit)
 ke dalam akaun bank milik anda.

Cara Permohonan

Berikut adalah cara permohonan
i-Sinar Kategori 1
 secara online untuk anda yang terlepas.

Layari
isinar.kwsp.gov.my
 (mulai 11 Januari 2021)

Isikan No IC dan No Tel Bimbit

Tekan TERUSKAN

Isikan Nombor OTP yang diterima melalui SMS dan tekan SAHKAN OTP atau JAWAB SOALAN KESELAMATAN untuk pengesahan.

Tetapkan
Amaun Pilihan

Tetapkan
Bayaran Bulan Pertama
 dan tekan TERUSKAN

Lengkapkan
Maklumat Pemohon
yang WAJIB diisi

Lengkapkan
Maklumat Pembayaran
dan tekan TERUSKAN

Lampirkan
Dokumen Sokongan

Semak
Maklumat Pemohon
 dan
Maklumat Pembayaran
 dan tandakan
✓
 sebelum tekan HANTAR

Permohonan telah diterima dan akan diproses

Kadar Amaun kelayakan pengeluaran Akaun 1 KWSP:

Tarikh-Tarikh Penting i-Sinar

Permohonan Kategori 1 – 21 Disember 2021

Permohonan Kategori 2 – 11 Januari 2021

Permohonan Tamat – 30 Jun 2021

MAKLUMAT LANJUT & PERTAYAAN

Sila hubungi Hotline i-Sinar di talian 03-8922 4848.

Untuk sebarang urusan di kaunter KWSP, sila buat
janji temu KWSP
 secara online

Layari portal rasmi
https://www.kwsp.gov.my/ms/home.


Ibu bapa mesti tahu, Ciri-ciri Bayi Alahan Pada Susu Lembu

Isi Kandungan

Ibu bapa mesti tahu, Ciri-ciri Bayi Alahan Pada Susu Lembu

Adakah bayi anda pernah mengalami ruam, muntah atau cirit-birit setelah minum susu? Sekiranya demikian, ada kemungkinan anak anda alahan pada susu lembu.  Alahan pada susu lembu adalah reaksi yang berlaku apabila sistem imun bertindak balas secara tidak normal terhadap protein susu lembu kerana dianggap sebagai benda asing yang berbahaya.

Alahan susu lembu biasanya berlaku pada bayi dan kanak-kanak.  Reaksi alahan ini boleh menyebabkan gejala yang mempengaruhi kulit, saluran pencernaan, dan pernafasan.  Oleh kerana bayi adalah kumpulan yang mudah terdedah kepada alahan jenis ini, adalah penting bagi ibu bapa untuk mengenali ciri-ciri bayi yang alahan terhadap susu lembu.

Punca bayi alahan kepada susu lembu

Punca alahan susu lembu adalah berkaitan dengan gangguan dalam sistem imun yang mengenal pasti protein susu lembu sebagai bahan asing dalam badan. Tubuh kemudian meningkatkan tindak balasnya dengan melepaskan bahan kimia untuk melawan protein yang masuk, juga ketika melawan bakteria dan virus.

Susu lembu mengandungi lebih daripada 20 pecahan protein, di antaranya alergen yang paling biasa adalah protein kasein dan protein whey.  Bayi akan lebih mudah terdedah kepada alahan terhadap susu lembu sekiranya ibu bapa mereka juga mempunyai sejarah keadaan ini.

Selain meminum susu lembu secara langsung, alahan juga boleh berlaku apabila si kecil anda mengambil produk tenusu atau minum susu ibu daripada ibu yang minum susu lembu. Keadaan ini biasanya timbul ketika susu lembu pertama kali diperkenalkan kepada bayi.

Ciri-ciri bayi yang alah pada susu lembu

Alahan susu lembu sering dikelirukan dengan intoleransi laktosa, walaupun kedua-duanya adalah perkara yang berbeza.  Intoleransi laktosa tidak melibatkan sistem imun dan berlaku apabila bayi mengalami kesukaran untuk mencerna laktosa atau gula semula jadi dalam susu.

Berikut adalah ciri-ciri bayi alahan susu lembu yang membezakannya dengan intoleransi laktosa :-

Reaksi kulit alahan

Bayi mungkin mengalami kemerahan pada kulit, ruam, gatal-gatal, ekzema, atau pembengkakan bibir, wajah dan sekitar mata.  Ini boleh menjadikan bayi tidak selesa dan banyak menangis.

Reaksi alahan dalam pencernaan

Apabila alahan susu lembu menyerang, terdapat pembengkakan pada bibir, lidah, atau bahagian lelangit mulut bayi. Di samping itu, bayi juga boleh mengalami mual, muntah, sakit perut, cirit-birit, najis lendir atau berdarah, dan hilang selera makan.

Reaksi terhadap pernafasan

Bayi juga boleh mengalami gatal-gatal di kawasan hidung, bersin, hidung berair, hidung tersumbat, batuk dan sesak nafas.

Ciri-ciri tersebut akan muncul dalam satu jam , berjam-jam atau hari
setelah si kecil anda minum susu
.  Dalam kes yang jarang berlaku, bayi boleh mengalami anafilaksis atau reaksi alahan yang teruk dan mengancam nyawa.

Sekiranya anafilaksis berlaku, segera bawa bayi anda ke hospital untuk mendapatkan rawatan. Kadang kala, alahan susu lembu juga boleh menyebabkan komplikasi, seperti anemia kekurangan zat besi kronik atau kegagalan tumbesaran kerana kekurangan zat makanan.

Cara mengatasi alahan susu lembu pada bayi

Sekiranya anda bimbang bayi anda alah pada susu lembu, jangan ragu untuk membawanya ke doktor. Sekiranya anak anda didiagnosis dengan keadaan ini, elakkan memberi mereka susu lembu atau produk susu lembu.

Di samping itu, ibu yang sedang menyusu badan, tidak boleh makan makanan yang mengandungi protein susu lembu, seperti keju, yogurt dan mentega. Sekiranya anda bimbang tentang pemakanan bayi, doktor atau pakar pemakanan anda akan membantu memastikan bayi anda masih mendapat nutrien yang mereka perlukan.


Ibu Bapa Perlu Tahu, 10 Cara Mengajar Anak-anak Membaca

Isi Kandungan

Ibu Bapa Perlu Tahu, 10 Cara Mengajar Anak-anak Membaca

Apabila si kecil mula menunjukkan minat terhadap buku, mungkin sudah tiba masanya ibu bapa memperkenalkannya dengan dunia membaca.  Sehingga kini, terdapat pelbagai media yang dapat digunakan sebagai cara mengajar anak membaca.

Sebagai permulaan, harus diberi perhatian bahawa pembelajaran perlu dilakukan dengan cara yang menyenangkan dan santai.  Anda juga perlu memahami bahawa kemampuan setiap anak untuk menyerap pembelajaran berbeza antara satu sama lain.  Oleh itu, apabila si kecil kelihatan lebih lambat untuk memahaminya, itu tidak bermakna dia tidak boleh membaca langsung.

Cara mengajar kanak-kanak membaca

Membaca adalah pengembaraan. Oleh itu, semasa anda mengajar anak-anak membaca, lakukan secara dua hala, interaktif dan tanpa paksaan.

Ini adalah 10 cara mengajar anak-anak membaca yang boleh anda cuba, supaya
pada masa yang sama
anak-anak tidak hanya menyusun huruf menjadi kata-kata, tetapi juga menyukai aktiviti ini .

1. Ajak anak-anak membaca bersama

Mengajak kanak-kanak mendengarkan anda membaca buku cerita dapat memperkenalkan anak anda kepada buku dan literasi.  Anda juga boleh membawanya ke perpustakaan atau kedai buku dan memilih buku yang disukainya. Selepas itu anda boleh membaca buku itu bersama-sama dengannya.

2. Libatkan anak semasa anda membaca

Anda boleh melibatkan anak dengan bertanya apa yang akan berlaku dalam cerita seterusnya. Contohnya, anda boleh bertanya “ke mana anda akan pergi, cinderella?” Dengan melibatkan anak-anak dalam penceritaan, dari masa ke masa dia akan melihat hubungan antara kata-kata yang anda katakan dan perkataan yang ditulis dalam buku cerita.

3. Ajar anak mengeja dengan cara semula jadi

Belajar membaca boleh dilakukan dalam pelbagai cara. Semasa anda pergi ke pusat membeli-belah, menonton televisyen, atau mungkin hanya berjalan-jalan. Oleh itu, semasa mengajar ejaan, yang merupakan bahagian penting dalam membaca, anda boleh melakukannya secara semula jadi.

Contohnya, semasa anda berada di tepi jalan, terdapat papan tanda lalu lintas yang bertuliskan “BERHENTI”, anda boleh mengajar anak kecil anda menunjuk tanda sambil berkata “Adik, Lihat ada tanda merah, itu berbunyi berhenti, berhenti. “Atau ketika anda menonton kartun kegemarannya, anda boleh mengajaknya untuk mengeja,” Itu Upin memegang b-u-bu-k-u-ku saya, buku “.

Ini akan membuat kanak-kanak menyedari bahawa membaca itu menyeronokkan dan diperlukan untuk kehidupan seharian mereka, selain daripada belajar.

4. Ajar bunyi huruf dan cara menyebutnya

Untuk dapat belajar membaca, kanak-kanak perlu mengetahui cara membaca setiap huruf ini.  Di samping itu, kenalkan juga pengucapan kombinasi huruf seperti “ny” atau “ng”.

5. Jadikan membaca sebagai permainan yang menyeronokkan

Kanak-kanak biasanya hanya akan dapat fokus dalam masa yang singkat. Untuk menyelesaikannya, anda boleh mengubah pembelajaran menjadi permainan yang menyeronokkan. Contohnya, semasa membeli-belah di pasar raya, anda boleh mengajak anak anda untuk mengambil makanan kegemarannya dan kemudian anda memintanya menunjukkan ayat-ayat yang terdapat di bungkusan itu.

6. Main dengan blok huruf

Berbanding dengan kad flash, penggunaan blok huruf atau blok bacaan fonetik dianggap lebih berkesan dalam mengajar kanak-kanak membaca.  Ini adalah kerana kad flash hanya akan membiasakan anak-anak dengan menghafal, sementara blok huruf dapat mengajar anak-anak untuk menganalisis setiap huruf dan susunan kata.

7. Bertanya mengenai cerita dari buku kegemarannya

Apabila dia sudah mula membaca buku kegemarannya, cuba minta anak kecil anda untuk menceritakan semula watak dan cerita dalam buku tersebut. Ini akan membantu kanak-kanak bukan sahaja dapat membaca, tetapi juga memahami apa yang mereka baca.

8. Mula mengajak untuk belajar menulis

Membaca dan menulis adalah dua kebolehan yang tidak dapat dipisahkan. Anda boleh cuba mengajar kanak-kanak menulis menggunakan pensil berwarna, krayon, atau media lain untuk mengajar mereka lebih banyak mengenai huruf dan angka.

9. Labelkan barang di rumah

Lekatkan label dengan nama barang di perabot di rumah seperti peti sejuk, kerusi, meja, buku atau kerusi. Dengan cara itu anak akan belajar cara mengucapkan dan juga cara membaca nama setiap objek.  Ketika anak sudah mula memahami konsep ini, anda boleh cuba mencabut label dan meminta anak anda meletakkannya semula mengikut nama yang tertulis di label.

10. Jadikan membaca sebagai aktiviti harian di rumah

Agar kanak-kanak belajar membaca, minat terhadap buku atau literasi juga mesti berkembang terlebih dahulu. Cara terbaik untuk memupuk minat membaca adalah membiasakan diri.  Berikan contoh yang baik untuk anak dan tunjukkan bahawa membaca adalah aktiviti yang menyeronokkan.


Ibu Cerita Detik-Detik Bersalin Dalam Kereta Sejurus Tiba Di Hospital

Bersalin dalam kereta sejurus tiba di hospital.
 Setiap wanita yang melahirkan anak pastinya mengalami kenangan yang tidak dapat dilupakan sepanjang hayat.

Antaranya, seperti perkongsian oleh Puan Athirah Yusof menerusi laman perkongsian Facebook yang melahirkan bayi perempuan di dalam kereta sambil ditemani oleh suami dan dua orang anak kecil yang memberikan sokongan.

Menurutnya, dia terus melahirkan bayi tersebut sejurus tiba di hadapan wad kecemasan bersalin Pusat Perubatan Universiti Malaya (PPUM) sebelum dibawa mendapatkan rawatan.

BERSALIN DALAM KERETA

Ini bukan cobaan.. Ini betul-betul.

Memandangkan ramai gak kekawan yang PM tepi suruh tya cerita balik macam mana keadaan bersalin dalam kereta hari tu. So hari ni boring-boring masih dok kat wad ni, kita buat la karangan untuk korang hayati. Gittew.

17/2/2021- Pagi ni bangun je macam biasa. Lepas solat subuh, aku sambung tidur sebab badan letih.

9.00am – Terbangun sebab tetiba sakit perut. Rasa macam contraction sikit. Tapi disebabkan 3 hari sebelum tu dah kena false contraction, malas nak fikir sangat. So buat la rutin biasa. Godak cokelat. Buat chocojar. Tapi time buat tu memang rasa contraction dah on off. Tapi tak monitor timing.

11.30am – Masih menggodak cokelat #ChocojarByJismieKitchen. Tapi rasa macam dah tak boleh berdiri betul dah. Sakit ya amat.

12.30pm- Husband cakap ”pergi siap sekarang, masuk kereta. Kita pergi hospital sekarang”.

Zup zap bersiap dengan jalan yang tak berapa nak kuat tu, 12.45pm gerak la kami berempat ke hospital.

Dalam perjalanan tu contraction makin lama makin kuat. Rasa macam 2 minit sekali macam tu. The struggle is real. Tak boleh fikir apa dah jerit tahan sakit sambil suruh husband drive cepat sikit.

Paling best part Anas bagi moral support ”Mama tahan sikit ye, mama kena kuat.” Atiq pulak bahagian bebel ”Papa cepat la sikit, mama sakit tu”. Terharu dengar. Tapi tengah sakit sanga-sangat, tak terluah nak cakap terima kasih kat dua hero aku tu.

1.00pm- Sampai je kat PPUM bangunan Kompleks Wanita & Kanak-Kanak. Husband pon tengah terpinga-pinga tak tahu nak ke mana. Aku suruh dia tanya kat pondok polis bantuan.

Ngam-ngam polis bantuan buka pintu pagar and bagitau husband kena tekan button intercom untuk panggil nurse. Ketuban pecah…

Husband parking betul-betul depan pintu kecemasan bersalin. Dia turun and tekan button intercom. Time dia turun tu aku dah rasa kepala baby kat bawah.

So aku tak ada pilihan, buka terus seluar and tetiba….

1.11pm- Ploopps, baby menggelongsor keluar. Maka lahirlah seorang baby girl, seberat 2.6kg lahir ke dunia ni.

Terpinga sekejap Atiq dan Anas tengok adik dia yang dah ada depan mata berlumuran darah tu. Siap je husband azan dan iqamatkan baby, datang dua orang nurse potong tali pusat baby dan bawa aku terus ke wad bersalin.

Alhamdulillah, Allah makbulkan doa aku.

1. Selalu doa, minta-minta la kerajaan izinkan suami teman wife bersalin time covid ni. (Sekali bukan suami je teman, dengan anak-anak sekali teman)

2. Selalu doa, tak nak buat swab test. (Sebab orang cakap swab tu sakit)

3. Selalu doa, tak nak contraction lama-lama.

4. Selalu doa, tak nak kena seluk check jalan banyak kali.

Ya rabbi, syukur se sangat.

Allah permudahkan urusan bersalin kali ni.

Ps: Sorry husband, Fitri Selamat, sebab sepanjang jalan ke hospital saya marah-marah awak suruh cepat.. thank you juga sebab uruskan saya dan uruskan anak-anak sepanjang saya warded ni. Lebiu.

Begitulah perkongsian seorang wanita yang telah mencuit hati para netizen. Rata-rata netizen memberi ucapan tahniah kepada ibu kepada 3 orang anak itu. Ada juga yang berkongsi tentang pengalaman mereka yang hampir sama iaitu bersalin dalam
kereta.

Sumber:
Athirah Yusof


Ibu Ini Kongsi Pengalaman Bersalin Dalam Tempoh PKP. Tiada Peneman Atau Pelawat dibenarkan.

It is a boy. It is a girl. Cute little baby boy and girl in envelope, smiling. Design of shower card. Vector illustration.

Mungkin ramai bakal ibu rasa agak risau bila due date dah makin dekat.

Yalah, terfikir juga macam mana agaknya proses bersalin dalam PKP nanti.

Kena pakai mask ke?

Hospital sesak ke?

Boleh ada pelawat ke?

Sebabnya dalam tempoh PKP ni kita tak boleh keluar rumah, kena amalkan penjarakan sosial dan sentiasa pakai topeng muka.

Tapi bila nak bersalin pun macam tu juga ke?

Jom kita ikuti perkongsian
Puan Anies Surianie
 yang menceritakan pengalaman beliau bersalin dalam tempoh PKP baru-baru ini.

Isi Kandungan

BERSALIN DALAM FASA PKP COVID19

Alhamdulillah dah hampir seminggu selamat melahirkan anak kedua. Saya rasa terpanggil untuk share pengalaman bersalin dalam fasa PKP akibat wabak COVID-19 sekarang ni.

Start je Perintah Kawalan Pergerakan (PKP) tempoh hari, nurse KK dah pesan kena bersiap sedia dengan kawalan ketat dari pihak hospital.

Berbanding proses bersalin biasa, ini antara yang kita kena
expect
 dan bersedia jika bersalin dalam tempoh PKP.

PENGALAMAN SAYA BERSALIN KETIKA TEMPOH PKP

1. TIADA PENEMAN DALAM LABOUR ROOM

Walaupun beranak anak pertama, kedua atau keberapa sekalipun suami atau waris tak boleh masuk teman.

Suami/waris hanya boleh hantar dekat pintu wad bersalin sahaja. Be ready ye ibu² yang tengah menunggu hari.

(Kalau boleh sediakan mask, kot² nurse hospital tempat awak suruh pakai sebelum masuk wad bersalin).

Ingat balik pesan nurse/doktor jangan panic. Kawal pernafasan, belajar curi nafas supaya tak mudah penat. Jangan nangis, jangan menjerit.

Bagi perhatian apa yang nurse nak cakap masa dalam labour room tu. Sebab hanya nurse yang boleh tolong kita masa tu.

Suami hanya boleh tunggu depan pintu wad bersalin dan bersedia untuk azan atau iqamat anak depan pintu tu je. Langsung tak boleh jenguk isteri dah masa ni.

Saya haritu hanya seorang nurse yang sambut baby.

Kebetulan sampai je dah penuh dalam LR lain, ada geng nak beranak skali. Hehe hanya katillah yang jadi tempat berpaut mencari kekuatan.

Alhamdulillah, Allah permudahkan kami berdua, ibu dan anak selamat.

2. TIADA PENEMAN SIANG & MALAM DALAM WAD

Sediakan barang baby & ibu secukupnya. Untuk labour room & dalam wad packing siap-siap nanti senang husband bawak je.

Kalau ada GDM atau rasa-rasa kena beranak emergency pun kena prepare awal-awal.

Paling penting bersedia dengan banyak-banyak BELAJAR CARA MENYUSU. Dalam wad nanti hanya SUSU IBU SENJATA UTAMA untuk tenangkan baby.

Dah tak ada mak/suami disisi nak tolong tenangkan baby kalau ibu penat. Nasib baik nurse pesan letak tissue dalam pampers baby, senang nak tengok baby dah kencing ke tidak. Takde la ibu
blur
 sangat masa tu.

Walaupun anak kedua, sangat struggle seorang diri. Nak urus diri sendiri lagi, nak jaga baby lagi.

Saya rasa dah cukup kuat masa tu, tapi tiap kali bergerak menitik jugak la air mata.

Tambah-tambah terkena rengat, rasa macam ada seorang lagi baby nak keluar.

3. TIADA PELAWAT DIBENARKAN MASUK PAGI ATAU PETANG

Kalau mak / suami nak kirim bekal makanan dari rumah kena passing dekat guard je.

Beg-beg baju pun guard yang tolong bawak masuk atau bawak keluar time nak
discharge
.

Nasib baik bersalin kt HTA, dapat lah jugak tengok muka suami ikut tingkap wad ibu & anak tu.

Nak buat muka sedih tak sampai hati pulak, kita senyum jela tanda kita okey dah tak sabar nak balik #dudukrumah.

SEMOGA DIPERMUDAHKAN YA IBU!

Buat ibu-ibu seperjuangan yang tengah menunggu hari,
 be prepared and be ready
.

Bawalah barang yang rasa betul-betul diperlukan secukupnya.

Penuhkan ilmu menyusu didada. Jangan mengeluh
gais
. Kita kuat kerana kita wanita.

Minta suami & famili doakan proses bersalin dipermudahkan.


IBU MENYUSU PENAT MENTAL & FIZIKAL

Setiap manusia yang bergelar ibu pasti akan merasai saat-saat menyusukan bayi yang baru lahir sehingga anak itu berusia dua tahun. Hanya ibu menyusu sahaja yang akan memahami perasaan seorang ibu yang menyusukan anak.

Tidur malam terganggu apabila bayi kerap terbangun daripada tidur dan mahu menyusu. Walaupun penat, ketahuilah bahawa menyusukan bayi pada waktu malam adalah sesuatu yang memberi banyak faedah kepada diri anda sendiri yang sudah tentu mahu berjaya menyusukan bayi selama yang mungkin.

Menyusu adalah sesuatu aktiviti yang menyeronokkan sebenarnya jika dinikmati dengan sebaikknya. Namun ia akan menjadi suatu proses yang sangat memenatkan dan meletihkan jika ibu tidak mendalami ilmu penyusuan dengan betul.

Isi Kandungan

Antara cabaran menyusu

1. BENGKAK SUSU

Bila menyusu badan boleh dikatakan ‘wajib’
at least
 sekali kita kena bengkak susu.
Biasanya ramai ibu kena masa awal kelahiran bayi dan masa nak putus susu.
Selain itu, ibu-ibu yang biasa menyusu pasti tahu akan perangai anak yang suka memilih bahagian untuk menyusu dan sering menolak jika diberi bahagian satu lagi.

2. BANYAK ‘PANTANG’

Jangan ingat lepas pantang tu dah ‘merdeka’. Bila jadi ibu menyusu ni, kita kena selalu beringat juga sebab ada sesetengah makanan yang sensitif bagi anak yang menyusu. Contohnya ada yang tak boleh ambil kafein berlebihan dan ada ibu yang tak boleh makan makanan tertentu (walaupun makanan
favourite
) sebab mungkin bayi mudah kena cirit-birit atau kembung.

3. PELBAGAI PERALATAN

Harga susu formula memang mahal. Tapi siapa kata menyusu badan ni murah.Macam-macam peralatan yang kena sediakan semata-mata nak lalui tempoh 2 tahun menyusu ni. Daripada pam susu, botol susu,
storage bag, warmer,
 dan pelbagai aksesori serta peralatan mengepam yang lain.

4. BAYI MENYUSU KERAP DAN LAMA

Sifat susu ibu yang cepat hadam menyebabkan bayi akan cepat lapar dan akan kerap menyusu. Begitu juga dengan bayi yang tidak puas menyusu mungkin disebabkan oleh susu ibu yang agak cair disebabkan oleh pemakanan ibu itu sendiri akan mengambil masa yang lama untuk kenyang. Dan hal ini akan menyebabkan ibu lebih kerap menyusukan bayi dan seterusnya menyebabkan ibu tidak cukup rehat.

Mencabar bukan menjadi seorang ibu yang menyusukan anak secara eksklusif? Jadi tidak perlulah bercakap ibu yang menyusukan anak ini pemalas atau sebagainya. Kata-kata itu hanya akan menganggu emosi seorang ibu, sekaligus merudumkan susu ibu tersebut.


IDAMAN PARA ISTERI, RUNSING PARA SUAMI

Para isteri pasti mengidamkan pembantu di rumah, bukan sahaja memudahkan kerja tetapi lebih pantas dalam melakukan tugasan harian lebih-lebih lagi bagi ibu yang mempunyai anak yang ramai . Hendak mengambil pembantu rumah risau pula dengan pelbagai kes yang terjadi di kalangan masyarakat kini seperti pembantu rumah merampas suami, melarikan diri, tidak amanah kepada majikan dan pelbagai masalah lagi. Jadi para isteri pasti mengidamkan sesuatu yang mampu meringankan kerja seharian.

Ini antara peralatan terkini yang menjadi idaman para isteri
 :

Periuk noxxa (pressure cooker)

Kenapa semakin ramai suri rumah, pelajar dan malah ibu bapa yang ingin periuk tekanan noxxa! Ia kerana:-

1. Ia Menjimatkan Masa, Masak Lebih Cepat

Ia menjimatkan masa memasak sehingga 60% daripada kadar biasa. Campak, campur dan tinggalkan urusan memasak kepada Noxxa. Memasak nasi contohnya. Ia mengambil masa hanya 7 minit sahaja.

2. Nutrien Makanan Kekal Dengan Rasa Yang Enak

Semakin lama anda memasak makanan dan sayuran, semakin banyak nutrien yang baik akan terhapus! Oleh kerana memasak dengan periuk tekanan masakan lebih cepat siap, jadi kandungan nutrien hidangan anda masih banyak dan segar!

3. Mudah Kemas Mudah Basuh

Oleh sebab anda memasak dengan satu periuk tekanan, jadi anda hanya perlu bersihkan satu peralatan sahaja. Masukan semua bahan ke dalam pot dan tunggu sehingga masak. Jadi anda berpeluang berehat lebih awal.

4. Makan Sedap Setiap Malam

Bagi yang suka makan nasi arab, ia adalah hidangan istimewa yang lazat. Masa menyediakan semua hidangan pun agak panjang dan biasa masak pada hari minggu atau hari cuti sahaja. Dengan periuk tekanan, kini masa memasak dan persediaan hidangan semakin cepat! Anda boleh makan nasi arab tiap tiap malam jika mahu.

5. Jimat Tenaga Jimat Wang

Dengan periuk tekanan, anda tak perlu risau tentang bekalan gas, tiupan angin dan kos kos lain. Periuk tekanan memasak dengan cepat, jadi lebih kurang tenaga yang digunakan. Anda lebih jimat daripada beli tong gas attau bayar elektrik berlebihan.

6. Memasak Dengan Nyaman Tanpa Rasa Bahang Dapur

Seperti dapur tungku gas, ia memanaskan dapur anda keseluruhannya kerana haba sentiasa berpusing di sekitar dapur anda. Tapi anda boleh relak sikit dengan periuk tekanan Noxxa. Ini kerana ia menyimpan dan mengekalkan haba masakan dalam periuk dengan sistem penebat haba dalaman yang direka supaya pengeluaran haba ke persekitaran anda adalah minimum. Jadi haba tersebut digunakan sepenuhnya untuk memasak.

7. Boleh Buat Stok Makanan Untuk Simpan Lama

Tau kan, kita boleh buat ikan seperti ikan sardin dalam tin dengan periuk Noxxa? Ya, banyak lagi yang boleh dilakukan sebenarnya. Dengan fungsi masak dalam tekanan tinggi, bakteria dan kuman mudah dihapus, jadi makanan yang baru dimasak boleh terus dibekukan dalam bekas kedap untuk mengawet secara semulajadi. Jadi ia tahan lama dan boleh dipanaskan semula bila nak makan nanti.

Iron philips

Kalau sebut Steam Iron Philips rasanya semua orang dah tahu pasal kehebatan iron philips ini. Memang idaman setiap wanita la rasanya kan. Terutamanya ibu-ibu yang ada anak yang dah bersekolah dan jugak mereka yang bekerja pakai uniform dan baju kurung selalu. Memang wishlist item la iron ini. Ini antara kelebihan iron ini :

Dijamin tidak meninggalkan kesan terbakar pada semua pakaian yang boleh diseterika.

Smart Calc-Clean, fungsi penyahkerakan dan pembersihan bersepadu melindungi seterika.

 Kunci pembawa pintar bersepadu untuk keselamatan dan mengangkut lebih mudah dengan sebelah tangan.

 Stim sedia digunakan dalam masa 2 minit dan boleh diisi semula pada bila-bila masa semasa menyeterika.

 Fungsi keselamatan automatik untuk penjimatan tenaga.

Dryer

Dengan adanya dryer machine ni memang sangat membantu dan dapat menjimatkan masa. Berikut di senaraikan kebaikan dryer atau mesin pengering baju ini:

 Tidak perlu lagi jemur baju di ampaian.

 Tidak perlu lagi angkat baju di ampaian.

Tidak perlu lagi ke kedai dobi layan diri untuk keringkan baju.

Masa yang digunakan untuk jemur baju di ampaian atau angkat baju daripada ampaian boleh digunakan untuk buat benda lain.

Thermomix

Ini yang paling terbaru menjadi idaman para isteri. Ia digelar ‘bibik german’. Semua kerja di dapur bibik ini boleh lakukan tetapi harganya buat para suami garu kepala. Mari kita lihat kelebihan thermomix ini :

-Menyenangkan urusan memasak. Cepat dan mudah. Pilih resepi di screen, kemudian       masukkan bahan-bahan je, lepas tu boleh tinggalkan Bibik Jerman ni masakkan.

-Dapur tak bersepah sebab Thermomix boleh ganti 20 alatan dapur yang lain.

–
 Ada function self cleaning, yang ni memang heaven sangat.

.

Kekurangan Thermomix:

-Kecil. Tak sesuai masak banyak untuk lebih 10 orang. Thermomix hanya sesuai untuk keluarga yang ada 10 orang ke bawah. Sekarang susah nak jumpa keluarga yang ada lebih 10 orang.

-Harganya mahal. RM6688. Tapi dengan kelebihan dan kegunaannya kalau harga RM15,000 pun masih berbaloi.

-Terlalu moden. Ada orang suka old school, suka masak cara lama, kena berdiri lama, banyak guna perkakas pun tak apa. Thermomix ni masak cara moden dan relax.

– Mudah rambang mata sebab terlalu banyak resepi yang ada dalam Thermomix. Lebih 55 ribu resepi dari seluruh dunia, pre-programmed. Takut asyik layan tengok gambar resepi je kat screen Thermomix terlupa nak masak.

– Tak boleh guna jika black out tak ada elektrik.

– Jadi berebut nak masak kat dapur. Semua orang tiba-tiba pandai masak sebab Thermomix guide step by step, klik next next je terus siap

Inilah antara peralatan idaman para isteri di rumah. Tetapi lihat sahaja pada harga setiap satu barangan memang agak mahal tetapi berbaloi untuk para isteri memilikinya. Para suami pula runsing mencari wang untuk memenuhi permintaan isteri, tetapi jika ia memudahkan para isteri apa salahnya kan?


Idea Perniagaan Kecil Modal Rendah

Perniagaan merupakan sumber rezeki kami. Di Malaysia, bidang perniagaan tidak asing lagi dalam kehidupan kami. Salah satu faktor yang banyak orang tahu tentang perniagaan kerana perniagaan memberikan pendapatan yang lumayan dan buat duit untuk kami dan ramai orang juga tahu semua perniagaan secara kecil-kecilan akan meluaskan pasaran menjadi secara besar-besaran.

Apakah perniagaan kecil yang berpotensi besar dan buat duit? Apakah bisnes yang senang buat duit untuk rezeki anda? Mari kami bincangkan seterusnya!

Isi Kandungan

Dropship

Secara ringkasnya, dropship adalah salah satu cara untuk anda memulakan bisnes dengan modal yang rendah. Dropship merupakan satu model dari cabang perniagaan internet yang boleh dijalankan oleh sesiapa sahaja yang mempunyai akses internet dengan menjadi agen dropship dan mempromosikan produk tersebut.

Ia adalah satu cara untuk membuat duit dan mendapatkan pendapatan yang cukup mudah dengan modal yang sangat minima.

Biasanya bagaimana dropship dijalankan? Anda perlu mengumpulkan semua order yang anda terima, pelanggan membuat pembayaran kepada anda berdasarkan harga jualan, selepas itu anda bayar untuk HQ harga agen, untung bersih itu anda simpan kerana itulah keuntungan anda, seterusnya HQ akan kirim barang kepada pelanggan anda.

Jadi anda tidak perlu menggunakan duit beli produk untuk menjual semula pun.

Kebanyakan produk sekarang mencari agen dropship untuk meningkatkan jualan produk mereka.

Biasanya, mereka akan menyediakan panduan pemasaran produk, informasi produk, dan sebagainya supaya anda tidak akan berlaku sebarang ketinggalan dan boleh menjalankan jualan dengan lebih efektif.

Jual kursus atas talian

Anda pandai masak? Atau pandai melukis atau sebagainya? Apa kemahiran yang anda pakar, anda boleh mengajar kemahiran anda kepada orang lain.

Jika anda tidak mahir dalam mengajar orang lain tentang kemahiran anda, anda boleh berkongsi pengalaman yang anda mempunyai supaya mereka dapat lebih memahami kemahiran tertentu.

Anda akan dijadikan sebagai pelatih kursus atau kelas dalam bentuk video dan menjual kursus anda secara online.

Anda boleh menjual kursus anda dalam laman web seperti Udemy, Teachable, Thinkific dan sebagainya.

Contohnya seperti MasterClass, biasanya mereka akan menjual kursus yang diajar oleh pakar seperti kelas masak yang diajar oleh Chef Gordan Ramsay, kelas berlakon yang diajar oleh pelakon terkenal Samuel Jackson , kelas bola keranjang yang diajar oleh atlet NBA , Stephen Curry, dan sebagainya.

Anda tidak perlu menjadi pakar yang paling terbaik dalam industri anda, cukup sekadar anda ada kemahiran yang boleh diajarkan kepada orang lain.

Perniagaan jual barang lama

Sekiranya kami sudah membeli barang-barang untuk keperluan sendiri, kami mesti akan menjual barang kalau barang sudah lama digunakan. Perniagaan ini lebih kepada trading dan melibatkan kewangan dalam perniagaan ini.

Biasanya, anda boleh membaik pulih barang lama untuk jual semula barang tersebut kepada pelanggan baru. Antara barang lama menarik untuk dijual adalah seperti perabot rumah dan sebagainya.

Ramai yang lebih suka berjimat dan rujuk kepada barang lama dalam keadaan yang masih cantik dan boleh digunakan terutamanya kepada orang bujang atau keluarga yang susah.

Biasanya, anda boleh menggunakan beberapa platform untuk menjual barang lama anda seperti Mudah, Carousell, Facebook Marketplace dan sebagainya, itu semuanya platform yang jual dan beli barang secara atas talian dan mempunyai banyak pengguna yang aktif dalam platform tersebut.

Anda boleh menggunakan platform tersebut untuk menjanakan pendapatan yang lumayan malah ia semua platform adalah percuma.

Memulakan blog

Sekiranya anda suka menulis artikel, anda boleh mulakan blog sendiri. Bagaimana mendapatkan keuntungan melalui blog anda?

Anda boleh membantu bisnes syarikat yang besar untuk menulis artikel dan mereka akan membayar untuk anda sekiranya artikel anda dituliskan dengan bagus serta dapat respons yang baik.

Selepas blog anda mula mempunyai pengunjung yang tertentu, anda boleh menulis artikel yang berkaitan dengan topik lain seperti masakan, fesyen, kereta dan sebagainya supaya dapat meluaskan ketegori pembaca blog anda.

Sekiranya blog anda mempunyai pengikut atau penyokong yang memberi sokongan yang besar untuk blog anda, anda boleh mula menawarkan kelas masak, e-book resipi masakan, kraf tangan hasil dan sebagainya untuk menambahkan pendapatan anda.

Penutup

Akhir kata, diharapkan perkongsian kali ini berkaitan
Idea Perniagaan Kecil Modal Rendah
 ini akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
 t.me/tcerdot.my
. Terima Kasih.

Artikel lain:
6 Tempat Simpan Duit Di Rumah Yang Hebat


Iklan Raya Promosi Judi Kedua Tular

Iklan Promosi Judi Tular Sekali Lagi

Selepas polis memberkas lapan individu yang terlibat dengan iklan lagu raya mempromosikan judi, muncul satu lagi klip video sama tetapi disyaki melibatkan syarikat pertaruhan dan pelakon lain.

Berdasarkan klip video yang menggunakan tagline Hari Raya Berkaya dan berdurasi 18 saat itu, ternyata pihak pengeluar mahu mempromosikan laman web berunsurkan judi dengan menjadikan tema sambutan hari raya sebagai fokus utama.

Jika klip video sebelum ini memaparkan jalan cerita seorang pemuda tiada duit untuk pulang beraya, video kedua ini pula lebih kurang sama cuma apabila melibatkan pasangan suami isteri yang tiada duit ditambah pula motosikal mereka dicuri.

Rata-rata netizen mengutuk keras penghasilan video klip tersebut menghina agama dan mempromosikan judi yang diharamkan oleh Islam.

Sumber
Kosmo Online

Artikel lain:
Pembayaran Bantuan Insentif Khas Bagi Penjawat Awam Persekutuan Sarawak


Iltizam Anak Selangor RM100 Setiap Tahun

Iltizam Anak Selangor
 diteruskan lagi pada tahun 2023 ini. Ia sebagai salah satu inisiatif dari kerajaan Negeri Selangor untuk bayi yang berdaftar di Selangor.

Isi Kandungan

Apa Itu Iltizam Anak Selangor

Program Iltizam Anak Selangor merupakan skim baharu di bawah jenama Iltizam Selangor Penyayang. Ia menyasarkan
30,000 orang anak-anak yang baru lahir di Negeri Selangor bermula kelahiran tahun 2022.

Setiap permohonan yang berjaya akan dibukakan
akaun Simpan SSPN Prime dan akan menerima wang tabungan bernilai RM100 setahun untuk tempoh 5 tahun
 yang akan dikreditkan ke akaun tersebut bermula tahun 2022.

Wang tabungan di akaun Simpan SSPN Prime yang diberikan oleh kerajaan negeri hanya boleh dikeluarkan apabila umur anak telah mencapai
18 tahun dan keatas

Tempoh permohonan akan dibuka sehingga program ini mencapai
kuota 30,000 orang pemohon yang menepati syarat Iltizam Anak Selangor.

Syarat-Syarat

Kriteria anak:

Terbuka untuk anak kelahiran bermula tahun 2022;

Warganegara Malaysia
DAN

Lahir di Negeri Selangor (Kod Kelahiran Negeri Selangor di dalam Mykid/Sjil Lahir);
DAN

Sedang menetap di Negeri Selangor

Kriteria ibu/bapa/penjaga:

Warganegara Malaysia;
DAN

Berumur 18 tahun ke atas;
DAN

Sedang menetap di Negeri Selangor;
DAN

Pengundi berdaftar di Negeri Selangor

**Tertakluk pada kuota permohonan yang menepati syarat yang telah ditetapkan sehingga
30,000 orang sahaja.

Dokumen Sokongan

Dokumen sokongan yang diperlukan adalah seperti berikut:

Salinan sijil lahir anak

Salinan IC Ibu/ bapa/ penjaga yang sah yang layak menjadi pendeposit akaun SSPN Prime anak

Salinan daftar pengundi sah dari sistem MYSPR

Salinan Surat Akuan Berkanun / Sijil Anak Angkat

Salinan akuan sumpah (hubungan selain ibubapa kandung/angkat)

Peringatan:

Dokumen sokongan yang diperlukan perlu dimuatnaik secara atas talian di ruangan yang disediakan dalam
tempoh 14 hari dari tarikh permohonan online dibuat.

 Jika pemohon gagal untuk menghantar dokumen dalam tempoh tersebut, maka permohonan akan
DIGAGALKAN
 dengan serta-merta.

Cara Memohon

Permohonan boleh dibuat menerusi atas talian di link:
https://anas.yawas.my/online/permohonan.php

Permohonan bermula 1 Ogos 2022.

Tempoh permohonan akan dibuka sehingga program ini mencapai
kuota 30,000 orang pemohon yang menepati syarat Iltizam Anak Selangor.

Permohonan baru akan
ditutup
 dengan serta-merta apabila mencapai jumlah permohonan tersebut.

Penutup

Jika ingin buat permohonan, boleh terus ke laman rasmi
Anak Yawas
 dan boleh juga rujuk maklumat berkaitan di situ.

Atau boleh hubungi di talian speerti berikut untuk sebarang pertanyaan:

Alamat: Aras 5, Kompleks Generasi Muda & Sukan Negeri Selangor, Lot 4, Jalan Platinum 7/52, Seksyen 7, Persiaran Kayangan, 40000 Shah Alam, Selangor.

No Telefon: +03 5481 8800

Selain Selangor, Perak juga ada menyediakan bantuan untuk anak Perak berupa wang nilai RM200. Nak mohon, boleh tekan link ini ini ya.
Bantuan Tabung Simpanan Pendidikan Anak Perak.


Industri Aeroangkasa Dijangka Pulih Seawal 2022

Industri aeroangkasa diunjur pulih dan mencatatkan semula prestasi perolehan seperti sebelum pandemik seawal tahun depan, kata Menteri Kanan merangkap Menteri Perdagangan Antarabangsa dan Industri, Datuk Seri Mohamed Azmin Ali.

Beliau berkata, unjuran itu boleh dicapai sekiranya Malaysia terus memanfaatkan pakej kerja baharu yang memberi impak positif kepada keseluruhan ekosistem melalui penyetempatan produk.

“Pemulihan akan dipercepat jika industri dapat memperluas lagi perkhidmatan kargo udara, penerbangan perniagaan serta penyelenggaraan, pembaikan dan baik pulih (MRO), di samping perkhidmatan latihan profesional,” katanya.

Beliau berkata demikian semasa menyampaikan ucaptama pada webinar Airbus Malaysia Connect, semalam.

Beliau berkata, pandemik menjejaskan industri aeroangkasa Malaysia dengan perolehan keseluruhan merosot 20 hingga 30 peratus pada 2020 daripada perolehan RM16.22 bilion pada 2019.

Mohamed Azmin berkata, penerbangan komersial adalah subsektor yang paling terjejas teruk berikutan penutupan sempadan antarabangsa dan perintah kawalan pergerakan domestik.

Katanya, ini menyaksikan pembuatan aeroangkasa dan perniagaan MRO mengalami pesanan tertunda serta perkhidmatan penyelenggaraan yang tinggi.

“Kebanyakan aktiviti pembuatan dan perkhidmatan aeroangkasa terhenti sementara, manakala sebahagian pekerja diberhentikan atau diberikan cuti sementara berikutan larangan perjalanan di seluruh dunia selain pesawat komersial dan perniagaan tidak beroperasi.

“Memandangkan pembuat pesawat mengurangkan kadar pengeluaran buat sementara waktu untuk menyesuaikan operasi dengan persekitaran pasaran yang mengalami penyusutan, saya ingin memaklumkan bahawa ada kalangan mereka yang berada dalam ekosistem rantai bekalan memanfaatkan kelembapan permintaan untuk mengatur semula kewangan dalam pembangunan kemampuan dan teknologi baharu,” katanya.

Dalam melangkah maju, beliau menggesa komuniti aeroangkasa untuk terus menyesuaikan operasi mereka dan bersedia dengan apa sahaja yang mendatang.

“Ketika kita bergerak maju bagi merebut peluang baharu, amat penting untuk kerajaan dan pihak industri bekerjasama secara strategik untuk menjadikan sektor ekonomi penting ini kembali kukuh dan melonjak ke tahap pencapaian dan kecemerlangan baharu,” katanya.

Sumber
Berita Harian

Artikel lain:
Universiti Teknologi MARA Semakin Berprestij


Info Terkini Covid 19 Di Malaysia | 28 Mei 2021 (PALING TINGGI TAHAP KRITIKAL)

Info Terkini Covid 19 Di Malaysia
 pada hari ini
28 Mei 2021
 sehingga jam petang ini adalah:

Status Terkini
#COVID19

Kes baharu positif=8290 Kes (KES POSITIF PALING TERTINGGI)

Jumlah positif=549,514 Kes

Isi Kandungan

Peringatan Kepada Orang Ramai

Orang ramai diminta untuk sentiasa berjaga-jaga bagi mengelakkan diri dan keluarga daripada dijangkiti.

Sila ambil tindakan-tindakan berikut untuk menghentikan penularan tempatan:

Teruslah berada di rumah dan jangan keluar tanpa urusan penting.

Elakkan merentas sempadan daerah.

Elakkan ziarah menziarahi walaupun sesama ahli keluarga.

Elakkan aktiviti berkumpulan.

Patuhi SOP walau di mana sahaja anda berada.

Setiasa memakai pelitup muka dengan betul apabila berhadapan dengan orang ramai.

Keraplah mencuci tangan. Sila bawa hand sanitizer bersama ke mana sahaja.

Pengurusan kontak rapat di rumah

Anda perlu kuarantin 10 hari

Pantau kesihatan setiap hari

PKD akan hubungi untuk penilaian kesihatan

Anda akan diutamakan untuk swab test jika bergejala.

Artikel Berkaitan:
Mengapa Harga Emas Jatuh Selepas Vaksin Covid Ditemui?


Ini 5 Tradisi Perkahwinan Paling Pelik di Dunia yang Perlu Anda Tahu

Perkahwinan adalah satu ikatan rasmi pertalian bagi pasangan suami dan isteri.  Ia adalah hari paling bahagia yang dinanti-nanti oleh bakal pasangan mempelai untuk mengikat hubungan cinta ke peringkat yang lebih rasmi.

Setiap negara atau kaum mempunyai adat-adat tradisi tertentu dalam mengadakan perkahwinan yang diamalkan sejak zaman nenek moyang mereka lagi.   Ia akan diadakan mengikut kepada tradisi, kepercayaan (agama), budaya dan pelbagai faktor lagi.

Namun, tahukah anda, terdapat tradisi perkahwinan di beberapa buah negara ini yang pelik dan jijik?

Berikut senarai antara lima jenis tradisi perkahwinan yang paling pelik di dunia.

Isi Kandungan

1.  PERANCIS :
Le Pot de Chambre

Tradisi di Perancis ini agak menjijikkan.

Sebelum berakhirnya majlis, pengantin akan dihidangkan dengan satu bekas berisi campuran lebihan arak, coklat cair, pisang dan tisu tandas.

Pengantin diminta untuk menghabiskannya sebelum meninggalkan majlis.  Mereka mempercayai ianya akan membina stamina pengantin.

2. SCOTLAND : Pengantin dikotorkan dan diarak

Di Scotland, beberapa hari sebelum majlis perkahwianan berlangsung, pengantin akan ‘diculik’ oleh
keluarga
dan
rakan-rakan.  Mereka kemudiannya akan mengotorkan bakal pengantin dengan benda-benda kotor seperti bir, ikan busuk, tepung dan sebagainya sebelum diarak sepanjang jalan.

Masyarakat di Scotland percaya dengan tradisi ini kehidupan para pengantin akan membawa nasib baik dan berjalan dengan lancar.

3.
INDIA :
Joota Chupai

Di India, tradisi
joota chupai
 akan diadakan semasa pengantin lelaki naik ke pentas persandingan,  keluarga pengantin perempuan akan mencuba untuk mencuri dan menyembunyikan kasut pengantin lelaki.

Sekiranya kasut berjaya dicuri, pengantin lelaki perlu membayar sejumlah wang demi mendapatkan kembali kasut beliau.

4. KANADA : Tarian Stokin Berwarna-warni

Di Kanada, menjadi tradisi bagi adik-beradik yang belum berkahwin dan yang lebih berusia daripada pengantin akan menari dengan memakai stokin yang berwarna-warni dan pelik.

Tetamu yang berpuas hati dengan warna stokin dan persembahan mereka akan mencampakkan duit kepada kumpulan penari tersebut.  Sebahagian besar daripada wang tersebut akan diberikan kepada pasangan pengantin.

5.
JERMAN :
Baumstamm Sägen

Selepas selesai upacara perkahwinan, pengantin akan diminta untuk melakukan tradisi
baumstamm sägen
 iaitu memotong sebatang kayu kepada dua bahagian menggunakan gergaji tangan semasa masih berpakaian pengantin.

Simbolik tradisi ini dilakukan bagi mengambarkan kepada kehidupan selepas berkahwin iaitu suami dan isteri perlu bekerjasama dalam menjalani kehidupan rumah tangga.

Seperti semua sedia maklum, di seluruh dunia mempunyai pelbagai adat-adat tradisi tertentu dalam majlis perkahwinan mereka.  Tidak kira samada ia pelik, jijik atau sebagainya.  Tradisi inilah yang sebenarnya menambah keunikan setiap perkahwinan itu.


7 Tips Simpan Barang Basah Kekal Segar Dan Tahan Lebih Lama

Isi Kandungan

Agar Kekal Segar Dan Tahan Lebih Lama

Sebelum Perintah Kawalan Pergerakan (PKP) ini dilaksanakan, setiap hujung minggu pastinya ramai di antara kita akan pergi berbelanja di pasaraya dan sedia maklum bahawa barangan basah seperti daging, ayam, ikan dan sayur-sayuran akan cepat rosak jika tidak disimpan dengan betul.

Apabila PKP dilaksanakan, pasti simpanan stok makanan ada yang disediakan setiap minggu atau lebih kerana elakkan keluar membeli barang basah berulangkali serta berjimat cermat.

Bernasib baik apabila terjumpa cara penyimpanan yang betul untuk kita semua cuba di rumah dan cara ini dikongsikan oleh seorang pengguna Twitter
@anasulianna
. Ikuti perkongsian beliau tentang cara penyimpanan barang basah agar kekal segar dan tahan lebih lama di bawah. Ayuh kita mulakan!

انا سوليانا
@anasulianna

Balik beli groceries, rehat kejap, pastu bukak lagu duduk dapur sorang2 cuci ayam, cuci ikan, packing sayur sayur. My kind of me time.

2-3 jam penat berbaloi sebab urusan masak jadi mudah, duit pun jimat sebab cara simpan betul tak cepat rosak
#
dapoana

13.8K

7:29 PM – Apr 12, 2020

Twitter Ads info and privacy

1. Bahagikan bahan protein mengikut saiz hidangan yang diingini ke dalam
ziplock bag

Bagi mengekalkan kesegaran bahan basah anda, pertama sekali, anda haruslah mencuci bahan basah terlebih dahulu. Kemudian, bahagikan barangan tersebut ke dalam
ziplock bag
 mengikut
portion
 hidangan yang anda inginkan.

2. Simpankan sayuran anda beralaskan tisu dapur dalam
ziplock bag

Untuk sayur-sayuran seperti labu, carrot, timun, pok choy dan sebagainya, anda boleh potong sayur-sayuran berikut terlebih dahulu tanpa mencucinya. Kemudian, masukkan sayuran tersebut ke dalam
ziplock bag
yang beralaskan tisu dapur. Akhir sekali, letakkannya ke dalam peti sejuk dan guna bila perlu.
Confirm
sayur anda tahan lebih lama!

3. Letakkan daun-daun di dalam
ziplock bag
 dan simpankan di dalam freezer

Cara penyimpanan ini boleh digunakan untuk daun-daun seperti daun kari, daun limau purut, daun ketumbar, daun kunyit dan sebagainya. Tanpa perlu dicuci dahulu, periksa daun-daun dan buangkan yang layu. Kemudian, masukkannya ke dalam
ziplock bag
 dan simpankan di dalam freezer supaya tahan lebih lama. Daun-daun boleh bertahan berbulan-bulan jika disimpan dengan cara ini.

4. Simpankan sayuran akar anda di dalam bekas berisi air

Untuk sayuran akar seperti lengkuas, halia, kunyit hidup dan lain-lain, cara penyimpanannya sedikit berbeza daripada sayuran lain. Untuk mengekalkan kesegaran yang lebih lama, cucikan sayuran akar tersebut dan letakkannya di dalam balang yang berisi air.

Kemudian, simpan balang tersebut di dalam peti sejuk. Jangan lupa untuk menukar airnya setiap minggu agar sayur akar kekal segar untuk masa yang lebih lama.

5. Balutkan sayuran seperti bunga kubis, brokoli dan kubis menggunakan
wrap
 plastik.

Untuk sayur-sayuran seperti brokoli, kubis dan bunga kubis, anda hanya perlu membalutnya dengan
wrap
plastik tanpa perlu dibasuh. Kemudian, simpan di dalam peti sejuk dan gunakan bila anda mahu. Untuk menyimpan lebihan sayuran, anda hanya perlu balutkannya semula selepas guna.

6. Potong buah-buahan sebelum menyimpannya di dalam peti sejuk

Untuk mengekalkan kesegaran dan memudahkan kerja anda di dapur, anda boleh potong buahan buahan anda dan simpankan dalam bekas kedap udara. Kemudian, sejukkan di dalam peti sejuk dan makan bila anda mahu!

7. Letakkan bawang dan kentang di tempat yang kering dan bersuhu bilik

Simpan kentang dan bawang anda di mana-mana ruangan yang bersuhu bilik. Selain itu, kentang dan bawang juga boleh disimpan di dalam bakul di ruangan yang kering supaya sayuran mendapat pengudaraan yang cukup dan bertahan lebih lama.

Mudah sahaja bukan? Pastinya bukan sahaja barang dapur anda akan lebih tahan lama tetapi lebih kemas tersusun dalam peti sejuk. Apa tunggu lagi, cubalah sekarang.


Inisiatif Pembiayaan Perumahan : i-Biaya 2022

Inisiatif Pembiayaan Perumahan :
i-Biaya
 2022 adalah satu bentuk program pembiayaan perumahan bagi membantu golongan B40 dan M40 dalam memiliki rumah mereka sendiri. Terdapat tiga skim di bawah inisiatif pembiayaan perumahan ini yang telah dilancarkan 14 April 2022 yang lalu.

Isi Kandungan

Apakah Sebenarnya Inisiatif i-Biaya Ini?

Kementerian Perumahan dan Kerajaan Tempatan (KPKT) bersama dengan Kementerian Kewangan (MOF) baru-baru ini telah mengadakan majlis pelancaran
inisiatif Pembiayaan Perumahan Malaysia
 atau i-Biaya, pada 14 April 2022. Inisiatif terbaru bagi pembiayaan perumahan ini diperkenalkan di bawah program
Home Ownership Programme
 (HOPE) oleh KPKT, dan adalah selari dengan matlamat Satu Keluarga, Satu Rumah. Inisiatif pembiayaan perumahan ini dilihat sebagai satu langkah integrasi dalam menyatukan semua inisiatif perumahan di bawah satu bumbung, sekaligus menambah baik kepada skim sedia ada. (Sumber
Harian Metro
)

Soalan Penting Berkenaan i-Biaya

Siapakah Golongan Yang Menjadi Tumpuan?

Pengenalan Skim i-Biaya ini adalah bertepatan juga dengan usaha kerajaan dalam memudahkan pembiayaan perumahan bagi rakyat golongan berpendapatan rendah iaitu
golongan B40 dan M40
, justeru meningkatkan pemilikan rumah bagi golongan terbabit. Inisiatif ini juga adalah satu langkah menyokong sasaran untuk menyediakan sebanyak 500,000 buah rumah mampu milik buat rakyat Malaysia menjelang tahun 2025.

Apakah Peranan Inisiatif i-Biaya?

KPKT akan melaksanakan inisiatif i-Biaya berpandukan kepadda ketersediaan rumah mampu milik di lokasi-lokasi strategik di seluruh negara, kemampuan pembeli serta penelitian kemudahan pembiayaan untuk golongan B40 dan M40. Bagi mencapai hala tuju i-Biaya, berikut adalah peranan yang bakal dimainkan oleh inisiatif ini:

Menyediakan pembiayaan bagi mereka yang berhadapan dengan masalah akses kepada pembiayaan perumahan

Menyediakan jaminan kepada pembeli rumah pertama

Menyediakan khidmat nasihat/konsultansi/kaunseling dalam pengurusan kredit

Sumber
Facebook Rasmi KPKT

Apakah Skim Pembiayaan Yang Ditawarkan Di Bawah Inisiatif i-Biaya?

Terdapat 3 jenis Skim Pembiayaan Perumahan yang ada di bawah Inisiatif i-Biaya iaitu:

Skim Jaminan Kredit Perumahan (SJKP)

Skim Rumah Pertamaku (SRP)

Skim PR1MA Rent-To-Own (PR1MA RTO)

Sumber
Facebook Rasmi KPKT

Skim Jaminan Kredit Perumahan (SJKP)

Skim Jaminan Kredit Perumahan adalah satu bentuk skim pembiayaan yang ditawarkan menerusi Syarikat Jaminan Kredit Perumahan (SJKP) Bhd. dengan peruntukan sebanyak RM3 bilion. Di bawah pelaksanaan inisiatif i-Biaya, Skim Jaminan Kredit Perumahan bakal diluaskan jaminan bagi membolehkan mereka yang tidak mempunyai penyata gaji atau dokumen sewajarnya untuk memohon pembiayaan perumahan (terutama bagi mereka yang terlibat dalam ekonomi gig).

Siapakah Yang Layak Memohon SJKP?

Antara syarat-syarat utama melayakkan anda untuk memohon SJKP adalah seperti berikut:

Warganegara Malaysia berumur 18 tahun dan ke atas (Pinjaman dua generasi adalah dibenarkan)

Pertama kali membeli rumah untuk didiami (terbuka kepada rumah kediaman baru / rumah sedia ada / rumah lelongan di bawah kategori kos rendah atau sederhana atau mampu milik)

Jumlah bayaran balik kesemua pinjaman pemohon tidak melebihi 65% pendapatan kasar bulanan

Tiada rekod tertunggak CCRIS melebihi 2 bulan bagi tempoh 12 bulan terkini

Tiada rekod kredit lain yang negatif dalam tempoh 24 bulan

Bagaimana Hendak Memohon SJKP?

Untuk membuat permohonan bagi Skim Jaminan Kredit Perumahan, anda perlu ikuti langkah-langkah berikut:

Sebagai bakal peminjam, anda perlu kenal pasti kediaman yang anda kehendaki / ingin dibeli.

Buat permohonan serta serahkan dokumen-dokumen berkaitan kepada institusi kewangan yang terlibat di bawah skim SJKP. (
Senarai Institusi Kewangan SJKP
)

Institusi kewangan akan menilai dan menyemak permohonan anda sebelum menghantar permohonan tersebut kepada SJKP bagi Jaminan Pembiayaan

SJKP kemudian akan menyemak permohonan sebelum menyediakan Jaminan Pembiayaan kepada Institusi Kewangan

Institusi Kewangan akan kemukakan surat tawaran (LO) kepada anda (pemohon/pelanggan) setelah Jaminan Pembiayaan daripada SJKP berjaya diterima

Setelah anda terima LO, Institusi Kewangan akan mengeluarkan pembiayaan bagi pembelian rumah anda, seterusnya anda sebagai peminjam akan memiliki rumah idaman yang dikehendaki.

Sumber
Facebook Rasmi KPKT

Skim Rumah Pertamaku (SRP)

Skim Rumah Pertamaku (SRP) adalah bertujuan membantu rakyat Malaysia yang mempunyai pendapatan kasar isi rumah sehingga RM10,000 sebulan untuk memiliki rumah pertama mereka yang bernilai sehingga RM500,000. Skim SRP ini memberi peluang untuk pembeli rumah pertama bagi mendapatkan pembiayaan sehingga 110% daripada institusi kewangan yang terlibat serta membolehkan mereka untuk memiliki rumah tanpa wang pendahuluan. Cagamas SRP Berhad (CSRP) yang bertanggungjawab ke atas skim ini akan memberi jaminan sehingga 20% pertama atas dasar ‘kerugian pertama’.

Di bawah program i-Biaya, penerusan SRP dijangka memberi manfaat kepada 25,000 pemohon dari kalangan B40 dan M40 dengan anggaran pembiayaan sebanyak RM5.9 bilion.

Apakah Syarat Kelayakan Untuk SRP?

Sebelum anda memohon pembiayaan perumahan di bawah skim SRP, berikut adalah syarat-syarat kelayakan untuk skim ini:

Warganegara Malaysia

Pembeli rumah pertama

Pekerja bergaji atau individu yang bekerja sendiri

Pemohon individu atau bersama

Pendapatan kasar isi rumah sehingga RM10,000 untuk pemohon tunggal/pemohon bersama

Tiada rekod pembiayaan yang terjejas dalam tempoh 12 bulan lepas

Pembiayaan sehingga 110%*

* Pembiayaan >100% hingga 110% hanya untuk pemohon yang berpendapatan isi rumah ≤RM5,000 + membeli harta tanah ≤RM300,000

Bagaimana Untuk Memohon SRP?

Untuk membuat permohonan pembiayaan rumah pertama anda di bawah skim SRP, anda boleh ikuti langkah berikut:

Sebagai pemohon, anda perlu cari dahulu rumah idaman yang anda kehendaki

Dapatkan dokumen berkaitan dengan rumah tersebut seperti draf perjanjian jual beli / resit bayaran tempatan dan lain-lain

Semak kelayakan anda untuk pembiayaan rumah di bawah skim SRP seperti dinyatakan di atas, atau klik link berikut:
Kriteria Kelayakan SRP

Sediakan semua dokumen sokongan seperti slip gaji/penyata dan lain-lain

Hantar permohonan pembiayaan perumahan SRP anda beserta dokumen-dokumen yang diperlukan ke cawangan bank / institusi kewangan yang mengambil bahagian :
Senarai Bank Terlibat

Sumber
Facebook Rasmi KPKT

Skim PR1MA Rent-To-Own (PR1MA RTO)

Skim RTO ini adalah di bawah kelolaan Perbadanan PR1MA Malaysia (PR1MA), di mana lebih 1,000 buah kediaman merangkumi 22 projek PR1MA sedia ada di seluruh negara ditawarkan menerusi skim Sewa Untuk Milik (RTO) di bawah Inisiatif Pembiayaan Perumahan Malaysia, i-Biaya. (Sumber
Berita Harian
)

Skim RTO menawarkan sewaan dalam tempoh lima tahun pertama dengan kadar bayaran yang rendah. Pada tahun keenam, skim PR1MA RTO akan menawarkan kepada mereka untuk membeli rumah berkenaan pada harga yang telah ditetapkan melalui pembiayaan oleh Maybank. Ianya bagi memberi peluang kepada mereka yang tidak mempunyai wang yang cukup bagi membayar deposit untuk membeli kediaman.

Siapa Yang Layak Untuk Mohon Skim PR1MA RTO?

Untuk memohon, anda haruslah menepati syarat-syarat asas berikut:

Warganegara Malaysia

Berumur 21 tahun ke atas

Bujang / berkahwin

Pendapatan isi rumah individu atau gabungan (suami & isteri) antara RM2,500 sehingga RM15,000 sebulan (pendapatan kasar)

Rumah PR1MA hanya boleh dibeli sebagai rumah pertama atau kedua sahaja

Apakah Kaedah Untuk Memohon PR1MA RTO?

Untuk memohon pembiayaan perumahan di bawah skim PR1MA RTO ini, anda perlu ikuti langkah-langkah berikut:

Daftar akaun di laman web PR1MA :
www.pr1ma.my

Setelah berjaya membuat akaun, pilih unit sedia ada yang ditawarkan

Offer-to-Purchase
 (OTP) akan dikeluarkan

Pemohon mula membuat permohonan skim RTO bersama Maybank :
www.maybank2own.com

Wakil dari Maybank akan hubungi anda (pemohon) sebelum memproses kes permohonan

Maybank kemudian akan mengeluarkan emel keputusan permohonan skim RTO kepada anda

Perjanjian berkaitan urusan perumahan dan pembiayaan perumahan akan mula disediakan untuk ditandatangani

Tandatangan Perjanjian Jual Beli (SPA) akan dilakukan antara anda sebagai pemohon dan PR1MA

Tandatangan Perjanjian Pembiayaan akan dilakukan antara anda (pemohon) dan Maybank

Setelah semuanya selesai, anda akan menerima kunci rumah daripada PR1MA

Sumber
Facebook Rasmi KPKT

Maklumat Lanjut

Untuk sebarang maklumat lanjut berkenaan Inisiatif i-Biaya, anda boleh layari laman web rasmi KPKT di pautan berikut:
HOPE KPKT

Senarai Bantuan Untuk Keluarga Malaysia

Selain Inisiatif Pembiayaan Perumahan i-Biaya, terdapat pelbagai lagi bantuan yang ada untuk rakyat Malaysia seperti berikut:

Permohonan Perumahan Kos Rendah dengan sewaan hanya RM124 sebulan telah dibuka. Untuk maklumat lanjut dan cara memohon, boleh klik pautan ini:
Permohonan Rumah PPR : Hanya RM124 Sebulan

Rumah mampu milik di negeri Johor kini boleh dimohon. Klik pautan berikut untuk maklumat terperinci:
PERMOHONAN ERUMAH JOHOR – PROGRAM RUMAH MAMPU MILIK JOHOR

Sekiranya rumah anda terkesan dengan banjir yang melanda negara bulan Disember yang lalu, boleh layari pautan berikut untuk memohon bantuan baik pulih rumah:
RUMAH KASIH KELUARGA MALAYSIA – BANTUAN BAIK PULIH DAN BINA RUMAH TERKESAN BANJIR

Bantuan peranti untuk mahasiswa golongan yang layak kini boleh dibuat. Baca lebih lanjut di sini:
Permohonan Bantuan Pakej PerantiSiswa Untuk Dapatkan “Peranti Percuma” April 2022 Sudah di Buka!

Diharap perkongsian kami kali ini dapat memberi maklumat buat semua pembaca Tcer.my akan bantuan dan inisiatif yang dilaksanakan kerajaan, terutama bagi memudahkan rakyat Malaysia memiliki rumah idaman pertama. Selamat menyambut bulan Ramadhan buat semua.


Senarai Inisiatif Pendapatan Rakyat 2023

Inisiatif Pendapatan Rakyat 2023
merupakan salah satu usaha kerajaan melalui kementerian ekonomi untuk membasmi golongan miskin tegar.

Melalui program Inisiatif Pendapatan Rakyat (IPR), kerajaan menyasarkan peserta IPR mampu menjana pendapatan sekurang-kurangnya RM2,000 sebulan bagi membolehkan mereka keluar daripada garis kemiskinan.

Kerajaan telah menetapkan sasaran 100,000 penerima mendapat manfaat daripada Inisiatif Pendapatan Rakyat 2023.

Kini Belanjawan 2023, Malaysia Madani adalah berlandaskan enam perkara iaitu kemampanan, kesejahteraan, daya cipta, hormat, keyakinan dan ihsan.

Dengan itu, Tema Membangun Malaysia MADANI, Belanjawan 2023 akan memastikan langkah yang lebih mampan dan terangkum berpaksikan keadilan sosial di samping menggerakan usaha reformasi pentadbiran dan tatakelola baik.

Isi Kandungan

Inisiatif Pendapatan Rakyat 2023

IPR memberi tumpuan kepada strategi serampang dua mata untuk meningkatkan pendapatan keluarga miskin dan golongan berpendapatan rendah (B40) yang teruk dan pada masa yang sama cuba menyelesaikan masalah ekonomi harian melalui inisiatif IPR ini.

IPR memberi tumpuan kepada pembasmian kemiskinan dan meningkatkan pendapatan rakyat melalui inisiatif pertanian, perniagaan makanan dan pengendali perkhidmatan.

IPR juga akan mewujudkan ekosistem antara pemohon, pihak berkepentingan dan masyarakat setempat.

Senarai Bantuan Inisiatif Pendapatan Rakyat IPR 2023 adalah:

Inisiatif Usahawan Tani (INTAN)

Inisiatif Usahawan Makanan (INSAN)

Inisiatif Operator Perkhidmatan (IKHSAN)

Inisiatif Usahawan Tani (INTAN)

Program INTAN mungkin mengambil masa yang lebih panjang untuk mendapat pendapatan kerana perlu menunggu sehingga sehingga hasil boleh dituai.

Oleh itu, kerajaan telah mengambil kira bantuan untuk tempoh pemantauan 24 bulan termasuk penyediaan tapak, infrastruktur dan latihan termasuk elaun bulanan sementara hasil tuaian itu berlaku.

Antara pihak yang terlibat dalam model INTAN adalah seperti berikut:

Syarikat pertanian

Rantaian peruncitan makanan

Pengeksport

Agensi-agensi kerajaan berkaitan

Koperasi

Inisiatif Usahawan Makanan (INSAN)

Melalui INSAN, sertai menjana pendapatan dan membuat dengan mesin layan diri di mana anda dibekalkan dengan pelbagai kemudahan termasuk latihan perniagaan dan perniagaan secara percuma, teknologi, latihan kemahiran, premis perniagaan disediakan, bantuan promosi dan pemasaran dan lain-lain melalui koperasi.

Antara pihak yang terlibat dalam model INSAN adalah seperti berikut:

Pengusaha mesin menjual (vending machine)

Syarikat-syarikat yang ingin menyediakan kemudahan makanan kepada pekerja-pekerja mereka

Pemilik atau pengusaha premis-premis agensi kerajaan pada peringkat Persekutuan dan Negeri

Institusi pendidikan seperti sekolah, kolej dan universiti yang berhasrat untuk menggunakan mesin menjual untuk menyediakan makanan kepada pelajar, staf dan pelawat

Stesen-stesen LRT

Hospital dan kemudahan kesihatan yang berhasrat untuk menggunakan mesin menjual untuk menyediakan makanan kepada pesakit, pelawat dan staf

Inisiatif Operator Perkhidmatan (IKHSAN)

Melalui IKHSAN, peserta boleh menjadi pengendali kawal selia kemudahan kerajaan seperti tandas awam atau pejabat dan mereka mendapat pendapatan daripada dua sumber, satu daripada kutipan harian orang ramai yang membayar untuk masuk ke tandas atau melengkapkan kemudahan lain.

Antara pihak yang terlibat dalam model IKHSAN adalah seperti berikut:

Syarikat-syarikat swasta yang memerlukan pekerja-pekerja sambilan untuk tujuan pembersihan premis

Premis-premis agensi kerajaan

Syarat Kelayakan Permohonan
Inisiatif Pendapatan Rakyat 2023

IPR akan memfokuskan kepada golongan berikut:

Warganegara Malaysia

Pemohon adalah daripada golongan berpendapatan rendah (B40) dan miskin tegar

Cara Memohon
Inisiatif Pendapatan Rakyat 2023

Kepada anda yang berminat untuk memohon dan mendaftar program Inisiatif Pendapatan Rakyat 2023 ini, sila ikut langkah seperti yang diterangkan di bawah ini:

Layari laman sesawang
Inisiatif Pendapatan Rakyat
 untuk membuat pendaftaran dan permohonan

Lengkapkan pendaftaran akaun terlebih dahulu

Sahkan akaun anda dengan mengklik pautan yang dihantar ke emel anda

Log masuk akaun anda

Lengkapkan permohonan anda dengan mengisi segala butiran yang perlu dilengkapkan

Maklumat Lanjut

Sebarang maklumat lanjut mengenai
Inisiatif Pendapatan Rakyat 2023
 ini, anda boleh layari laman web
Portal Rasmi Inisiatif Pendapatan Rakyat
 atau berhubung terus dengan Kementerian Ekonomi di alamat

Menara Prisma

No. 26 Persiaran Perdana, Presint 3

Pusat Pentadbiran Kerajaan Persekutuan

62675 Putrajaya

Semoga perkongsian tentang bantuan ini dapat membantu anda yang memerlukan. Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Inisiatif Tambang Percuma “myBAS KONSESI” 2023

Inisiatif Tambang Percuma
adalah salah satu inisiatif baharu Kerajaan yang telah berkuatkuasa pada 15 Ogos 2023 bagi perkhidmatan bas henti-henti iaitu myBAS.

Warga Seremban, Ipoh dan Johor Bahru yang layak bakal menikmati tambang percuma dengan “myBAS KONSESI” di sepanjang laluan perkhidmatan myBAS.

Tahukah anda apakah itu myBAS dan adakah anda layak menerima tambang percuma ini?

Isi Kandungan

Apa Itu myBAS?

myBAS menyediakan kemudahan transport untuk menghubungkan kawasan bandar dan luar bandar dengan lebih efisyen melalui jadual masa yang telah ditetapkan agar dapat membantu penduduk setempat supaya lebih mudah berulang-alik ke tempat kerja, sekolah dan pelbagai lokasi lain.

Inisiatif Tambang Percuma “myBAS KONSESI”

Kementerian Pengangkutan (MOT) menyediakan Inisiatif Tambang Percuma menerusi inisiatif “myBAS KONSESI” bagi perkhidmatan bas henti-henti myBAS, mulai 15 Ogos 2023.

Menterinya, Anthony Loke berkata inisiatif menerusi Program Transformasi Perkhidmatan Bas Berhenti-henti (SBST) itu dilaksanakan di tiga bandar iaitu di Seremban, Ipoh dan Johor Bahru.

Dijangka lebih 2,500 pengguna golongan sasar akan menikmati manfaat subsidi kos perjalanan di ketiga-tiga bandaraya tersebut.

Beliau berkata, Inisiatif Tambang Percuma bagi perkhidmatan bas henti-henti disasarkan kepada golongan

Orang Kurang Upaya (OKU).

Warga emas.

Kanak-kanak.

Pelajar sekolah berumur tujuh hingga 17 tahun.

Selaras dengan konsep Ekonomi Madani, inisiatif SBST ini membantu penambahbaikan rangkaian pengangkutan awam dalam bandar, jaringan pertama dan terakhir di ketiga-tiga bandar raya selain mengurangkan kos sara hidup kepada golongan sasar.

Pelaksanaan tambang percuma kepada golongan sasar akan diperluaskan ke program SBST di negeri-negeri lain secara berperingkat.

Syarat Kelayakan Inisiatif Tambang Percuma

Pas Transit “myBAS KONSESI” ini adalah khas untuk

Pemegang Kad Orang Kelainan Upaya (OKU) dari Jabatan Kebajikan Masyarakat (JKM).

Warga Emas berumur 60 tahun ke atas.

Kanak-kanak dan pelajar berumur 7-17 tahun yang bersekolah di kawasan liputan perkhidmatan myBAS.

Sebagai tambahan, kanak-kanak yang berumur 6 tahun dan ke bawah juga boleh menaiki myBAS Seremban, Ipoh dan Johor Bahru secara percuma dan tiada pendaftaran diperlukan.

Cara Permohonan Inisiatif Tambang Percuma

Mereka yang berkelayakan boleh mendaftar di kaunter perkhidmatan myBAS dengan membawa dokumen pengenalan diri seperti MyKAD, MyKID atau MyTentera.

Lokasi Pendaftaran “myBAS KONSESI”

Lokasi-lokasi pendaftaran untuk Inisiatif Tambang Percuma myBAS ini adalah seperti ketetapan berikut:

Seremban

Stesen Bas Bahau

Terminal Bas Tampin

Nilai Sentral

Terminal Bas Port Dickson

Terminal 1 Seremban

Ipoh

Stesen Bas Medan Kidd

Johor Bahru

KSL City Mall

TF Value Mart (Nusa Bestari)

Terminal Bas Gelang Patah

Lapangan Terbang Antarabangsa Senai

Terminal Bas Kulai

JB CIQ

Apa Itu Program SBST?

Program Transformasi Perkhidmatan Bas Henti-henti atau SBST merupakan inisiatif Kerajaan Persekutuan bagi menambahbaik perkhidmatan bas berhenti-henti di bandar-bandar utama yang menghubungkan kawasan luar bandar agar lebih efisyen dan boleh diharap.

Dengan jenama perkhidmatan myBAS, ia telah dilaksana di

Kangar.

Seremban.

Ipoh.

Kuala Terengganu.

Johor Bahru.

Perkhidmatan ini dipantau oleh
Agensi Pengangkutan Awam Darat (APAD)
 selaku agensi pelaksanan program SBST.

Maklumat Lanjut

Untuk maklumat lanjut berkaitan Inisiatif Tambang Percuma ini, sila rujuk saluran berikut:

Agensi Pengangkutan Awam Darat (APAD)

Ministry of Transport Malaysia

Semoga perkongsian tentang Inisiatif Tambang Percuma ini bermanfaat untuk anda semua!

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih untuk anda.


Insentif BizMan Perak 2022 : Bantuan Peralatan Kecil Perniagaan

Insentif
BizMan Perak
 2022 : Bantuan Peralatan Kecil Perniagaan adalah satu bentuk bantuan oleh Kerajaan Negeri Perak untuk usahawan lelaki / OKU di negeri Perak. Program ini adalah sebahagian daripada Pakej Rangsangan Ekonomi (PRE) negeri Perak di bawah Belanjawan 2022 Perak.

Isi Kandungan

Apa Sebenarnya Insentif BizMan Perak Itu?

Sumber:
Facebook Rasmi Wanita Perak

Program BizMan Perak 2022 ini adalah salah satu daripada inisiatif pengupayaan ekonomi wanita dan keluarga di bawah Pakej Rangsangan Ekonomi (PRE) Perak Sejahtera untuk tahun 2022. Program ini yang dilaksanakan melalui Sekretariat Pembangunan Wanita dan Masyarakat Negeri Perak (Wanita Perak) adalah dikendalikan oleh Yang Berhormat (YB) Pengerusi Jawatankuasa Pembangunan Wanita, Keluarga, Kebajikan Masyarakat dan NGO Negeri Perak.

Tujuan utama Pakej Rangsangan Ekonomi Perak Sejahtera ini adalah bagi membolehkan warga Perak terutamanya membangunkan perniagaan masing-masing dengan suntikan dana kecil atau bantuan peralatan. Terdapat beberapa program di bawah PRE ini antaranya:

BizNita

BizMan

Mentor Menti Yong (M2 Yong)

Soalan Penting Berkaitan BizMan Perak 2022

Siapakah Yang Layak Untuk Memohon BizMan Perak 2022?

Sebelum anda membuat permohonan, semak dahulu syarat-syarat berikut untuk memastikan anda layak untuk memohon bantuan BizMan Perak 2022:

Lelaki (Ketua Isi Rumah Lelaki / Orang Kurang Upaya (OKU))

Berumur 18 tahun dan ke atas

Sudah berniaga lebih dari 3 bulan

Perniagaan sepenuh masa/separuh masa

Menetap di Perak atau bermastautin sekurang-kurangnya 5 tahun

Mempunyai pendaftaran dengan SSM atau pihak berkuasa tempatan, atau pun mempunyai sokongan agensi pembimbing atau pengesahan pemimpin tempatan

Adakah Saya Boleh Isi Lebih Daripada 1 Permohonan?

TIDAK. Anda hanya boleh mengii SATU PERMOHONAN SAHAJA.

Nota: Permohonan adalah dihadkan kepada satu skim bantuan sahaja (sama ada BizNita/BizMan/M2 Yong)

Dokumen Apa Yang Perlu Disediakan?

Dokumen-dokumen yang disenaraikan di bawah adalah perlu dimuatnaik ketika mengisi borang permohonan atas talian, sebagai bukti pemprosesan:

Salinan Penyata Akaun Bank Atas Nama Pemohon

Kad Pengenalan Pemohon

Salinan SSM (jika ada)

Salinan PBT/Surat Pengesahan dari Agensi

3 Salinan Sebut Harga Peralatan yang hendak dibeli

Gambar Premis/Tangkapan Skrin kedai atas talian

Surat Akuan Penghulu

Apakah Perkara Penting Perlu Diambil Perhatian Sebelum Memohon?

Pastikan anda ambil perhatian berkenaan perkara berikut sebelum membuat permohonan secara atas talian untuk Bantuan BizMan Perak 2022:

Dokumen-dokumen HARUSLAH DIAKUI SAH oleh ADUN/Penghulu/Pegawai Kerajaan Kumpulan A (Salinan Diakui Sah)

Permohonan yang tidak lengkap akan dianggap tidak berjaya

Pembekalan barangan/peralatan tidak semestinya mengikut spesifikasi barangan yang dimohon

Sekiranya tiada sebarang maklum balas dalam tempoh 2 minggu daripada tarikh tutup permohonan, hendaklah dianggap bahawa permohonan tersebut tidak berjaya

Keputusan jawatankuasa pemilihan adalah muktamad

Sekiranya anda tidak menerima sebarang maklumbalas selepas 15 Mei 2022, maka permohonan anda adalah tidak berjaya

Bilakah Permohonan Boleh Dibuat?

Permohonan ini telahpun dibuka sejak
13 April 2022
, dan akan ditutup pada
22 April 2022
.

Permohonan BizMan Perak 2022

Untuk membuat permohonan secara atas talian, klik pautan di bawah ini:

MOHON SEKARANG

Maklumat Lanjut

Untuk membuat pertanyaan lanjut berkenaan Insentif Bantuan BizMan Perak 2022, anda boleh hubungi Wanita Perak di talian berikut:

No. Telefon : 05-5269829

Emel :
[email protected]

Senarai Bantuan Penting 2022

Selain Bantuan BizMan 2022, di sini kami senaraikan beberapa bantuan penting lain:

Bantuan Aidilfitri Khas 2022 untuk warga penjawat awam Perak telah diumumkan baru-baru ini. Boleh baca lebih lanjut di sini:
Bantuan Khas Aidilfitri Perak 2022

Bantuan Keluarga Malaysia telah pun mula dibayar untuk Fasa 1. Boleh semak lebih lanjut di pautan ini:
Permohonan Rayuan BKM 2022

Perdana Menteri Malaysia telah mengumumkan Bantuan Khas Aidilfitri 2022 untuk semua kakitangan awam di Malaysia. Boleh ketahui lebih lanjut dengan klik pautan ini:
Bantuan Khas Aidilfitri 2022 Buat Penjawat Awam

Untuk pelajar, anda sudah boleh mula membuat permohonan untuk mendapatkan peranti percuma di bawah Pakej PerantiSiswa. Boleh klik pautan ini untuk memohon:
Permohonan Bantuan Pakej PerantiSiswa Untuk Dapatkan “Peranti Percuma” April 2022 Sudah di Buka!

Kerajaan Negeri Johor baru sahaja mengumumkan 28 Insentif di bawah pakej Bantuan Kasih Bangsa Johor untuk memanfaatkan pelbagai lapisan masyarakat. Boleh ketahui lebih lanjut di sini:
Bantuan Kasih Bangsa Johor 2022

Kami berharap dengan perkongsian kali ini dapat membantu anda di luar sana, terutamanya para peniaga dalam usaha untuk bangkit semula dalam keadaan negara sedang membuat peralihan ke fasa endemik dan membaiki semula struktur ekonomi. Semoga maju jaya buat semua, kami ucapkan.


Insentif Kerjaya Madani 2023

Insentif Kerjaya Madani 2023
 adalah merupakan kesinambungan kepada inisiatif di bawah Belanjawan 2023 yang menumpukan usaha meningkatkan peluang serta penempatan pekerjaan kepada pelbagai kumpulan sasar.

Insentif ini akan dapat mewujudkan ekonomi yang lebih berdaya tahan dan inklusif, di mana semua rakyat Malaysia mempunyai akses kepada peluang pekerjaan dan perlindungan sosial.

Penyediaan insentif ini adalah melalui Pertubuhan Keselamatan Sosial (PERKESO) dan membabitkan peruntukan lebih kurang RM 313 juta.

Isi Kandungan

Insentif Kerjaya Madani 2023

Kementerian Sumber Manusia (KSM) telah melancarkan satu program yang dikenali sebagai Insentif Kerjaya Madani 2023 sebagai langkah memperkukuh 10 inisiatif perlindungan keselamatan sosial dan pemerkasaan pasaran buruh tempatan.

Elemen Insentif Kerjaya Madani merangkumi:

Program Daya Kerjaya

Program Daya Kerjaya TVET – Pendidikan Teknikal dan Latihan Vokasional (TVET)

Program Bina Kerjaya

Program Daya Kerjaya

Program Daya Kerjaya ialah bantuan kepada majikan yang membuat pengambilan pekerja baharu daripada golongan mudah terjejas mulai 1 Januari 2023.

Syarat kelayakan yang ditetapkan adalah:

Individu menganggur tegar/Belia yang menganggur secara berpanjangan.

Wanita/Ibu Tunggal atau suri rumah yang tidak aktif bekerja.

Tempoh menganggur sebelum pengambilan sekurang-kurangnya 2 bulan.

Kadar dan tempoh insentif yang ditawarkan adalah:

RM600 kepada majikan bagi setiap pekerja.

Maksima 3 bulan kepada majikan.

Program Daya Kerjaya TVET

Program Daya Kerjaya TVET ialah program Transisi Pekerjaan untuk Perantisan TVET & Lepasan Sekolah merupakan satu insentif latihan yang merupakan Program Latihan Peningkatan Kemahiran (Upskilling) menerusi tanggungan bayaran latihan sehingga RM4,000.

Syarat kelayakan yang ditetapkan adalah seperti berikut:

Graduan institusi awam dan swasta yang diiktiraf oleh agensi seperti Malaysia Qualification Agency (MQA), Jabatan Pembangunan Kemahiran (JPK) atau setaraf.

Taraf pendidikan Sijil Pelajaran Malaysia dan ke bawah.

Berumur 16 sehingga 40 tahun.

Tempoh menganggur sebelum pengambilan sekurang-kurangnya 2 bulan.

Kadar dan tempoh insentif yang ditawarkan adalah:

Yuran Latihan Kompetensi dan RPEL – sehingga RM2,500

Yuran Latihan Profesional dan Microcredential – sehingga RM4,000

Program Bina Kerjaya

Program Bina Kerjaya diwujudkan untuk meningkatkan potensi individu bekerja di bawah Sektor Tidak Formal memperoleh pekerjaan formal melalui pengajian RP pengiktirafan pencapaian terdahulu (RPEL), microcredential atau pensijilan profesional atau kompetensi yang diiktiraf IPTA/IPTS/JPK/MQA/badan ikhtisas/pusat bertauliah yang diiktiraf oleh badan peneraju industri seperti ACCA, BOE, dan MIA.

Syarat kelayakan yang ditetapkan adalah seperti berikut:

Pekerja gig, bekerja sendiri, petani, nelayan, atau seumpamanya serta peniaga sambilan kecil-kecilan di pasar malam atau sebagainya.

Berumur 16 tahun hingga 40 tahun.

Kadar dan tempoh insentif yang ditawarkan adalah:

Kadar bayaran latihan sehingga RM4,000.

Elaun sebanyak RM300 sebulan untuk 3 bulan.

Tarikh Permohonan
Insentif Kerjaya Madani 2023

Permohonan Insentif Kerjaya Madani 2023 dibuka mulai 1 Mei 2023 sehingga 31 Disember 2023.

Cara Memohon Insentif Kerjaya Madani 2023

Sekiranya anda berminat dan menepati syarat-syarat kelayakan yang disenaraikan, anda boleh membuat permohonan melalui
Portal Rasmi Kerjaya Madani
 dan terdapat 4 kategori pemohon yang boleh dipilih mengikut kesesuaian pemohon.

Maklumat Lanjut

Sebarang maklumat lanjut mengenai
Insentif Kerjaya Madani 2023
 ini, anda boleh layari laman web
PERKESO
dan semoga perkongsian tentang Insentif Kerjaya Madani 2023 ini dapat membantu anda yang memerlukan.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Insentif menanti anak Johor yang layak ke Olimpik

Insentif Untuk Rakyat Johor Yang Layak di Sukan Olimpik Tokyo

JOHOR BAHRU – Kerajaan Johor bercadang untuk memberikan insentif untuk rakyat negeri itu yang layak dan memenangi pingat di Sukan Olimpik dan Sukan Paralimpik 2020 di Tokyo, Jepun.

Exco Pelancongan, Belia dan Sukan Johor, Datuk Onn Hafiz Ghazi berkata, perbincangan mengenai perkara itu akan dibuat dengan Majlis Sukan Negeri (MSN) Johor dalam masa terdekat.

Menurutnya, pemberian insentif itu sebagai penghargaan selain suntikan semangat kepada atlet yang terlibat untuk beraksi dengan cemerlang pada temasya sukan berprestij itu.

“Di peringkat negeri Johor, Insya-ALLAH kita akan bincang tentang insentif ini dengan MSN Johor.

“Ikut perancangannya, untuk setiap atlet yang berjaya melayakkan diri, akan ada insentif sebanyak RM5,000 manakala bagi mereka yang mendapat pingat emas, insya-ALLAH kita akan menghadiahkan sebanyak RM15,000.

“Untuk pingat perak pula, kita akan berikan RM10,000 dan RM8,000 untuk pingat gangsa,” katanya ketika ditemui selepas Flag Off Program Road To Tokyo di lobi Bangunan Dato’ Jaafar Muhammad, Kota Iskandar di sini pada Ahad.

Turut hadir ialah Ketua Pengarah Majlis Sukan Negara (MSN), Datuk Ahmad Shapawi Ismail.

Setakat ini, tiga atlet kelahiran Johor sudah melayakkan diri ke Sukan Olimpik dan Sukan Paralimpik 2020 di Tokyo iaitu Muhammad Shah Firdaus Sahrom (basikal), Nuraisyah Jamil (pelayaran) dan Chew Wei Lun (boccia).

Sementara itu, Onn Hafiz berkata, pihaknya terharu kerana Johor menjadi negeri pertama dalam program Jelajah Sokongan Kontinjen Road To Tokyo 2020.

Jelasnya, ia satu pengiktirafan untuk negeri itu dan mengharapkan atlet-atlet negara yang akan beraksi kelak dapat memberikan persembahan terbaik seterusnya mengharumkan nama negara dalam kejohanan berprestij dunia tersebut.

Sumber
Sinar Harian

Artikel Penuh :
Penjawat Awam dan Pesara Melaka Tidak Menerima Duit Raya


Insentif MyCRS 2023 (Subsidi Pembelian Car Seat Kanak-Kanak)

Insentif MyCRS 2023
merupakan satu program pembelian kerusi keselamatan kanak-kanak atau pun dikenali sebagai subsidi pembelian c
ar seat
 (CRS) terbuka untuk golongan kumpulan B40 dan M40.

Ianya merupakan program insentif kepada rakyat Malaysia demi meningkatkan keselamatan kanak-kanak yang menaiki kenderaan dengan penggunaan kerusi keselamatan kanak-kanak.

Justeru, diharapkan dengan wujudnya program ini, penggunaan c
ar seat
dapat ditingkatkan di kalangan orang awam bagi menjaga keselamatan kanak-kanak tanpa sebarang masalah bagi yang tidak mampu untuk membelinya.

Isi Kandungan

Insentif MyCRS 2023

Kerajaan meneruskan keprihatinan terhadap keselamatan jalan raya kepada kanak-kanak menerusi program MyCRS 2023.

Berdasarkan statistik tahun 2019, sebanyak 19% golongan yang terlibat dalam kemalangan jalan raya adalah golongan kanak-kanak.

Daripada jumlah ini, sebanyak 1,276 kes adalah melibatkan kematian.

Jadi, berapakah jumlah Insentif MyCRS 2023 yang akan diberikan kepada mereka yang layak?

Melalui program ini, jumlah insentif yang diberikan di bawah program ini adalah maksimum sehingga RM150.

CRS yang berharga RM150 dan ke bawah boleh dibeli secara percuma, manakala bagi CRS yang berharga RM150 keatas, bayaran tambahan perlu dibuat sendiri oleh penerima insentif.

Syarat Kelayakan

Berikut merupakan kriteria-kriteria kelayakan penerima Insentif MyCRS 2023:

Penerima insentif adalah daripada kategori pendapatan isi rumah B40 dan M40.

Mempunyai anak yang berusia kurang daripada 12 tahun termasuk ibu yang sedang mengandung.

Warganegara yang menetap di Malaysia.

Peruntukan yang dibenarkan adalah satu (1) CRS untuk satu (1) isi rumah.

Cara Semakan Kelayakan

Anda boleh membuat semakan kelayakan secara
online
 melalui Portal MyCRS di bahagian
Semakan Kelayakan
 dan semakan kelayakan boleh dibuat bermula
19 Jun 2023.

Pembelian boleh mula dibuat bagi pemohon yang lulus.

Tempoh penebusan Insentif MyCRS 2023 adalah sehingga 30 September 2023 atau sehingga peruntukan RM12 juta habis ditebus.

Penerima yang disenarai layak boleh terus menebus Insentif MyCRS 2023 ini dengan membuat pembelian CRS di mana-mana kedai bayi yang telah berdaftar seperti di laman sesawang MyCRS.

Bagi individu yang
 belum pernah memohon
, mereka boleh membuat permohonan baharu di laman sesawang
Insentif MyCRS 2023
 bermula
1 Julai
hingga
15 September 2023.

Senarai Kedai Untuk Membuat Penembusan

Pembelian boleh dibuat secara
online
 atau terus ke kedai yang berdaftar.

Sila bawa 1 salinan kad pengenalan (IC) pemohon, depan dan belakang, untuk diserahkan kepada wakil penjual. Kegagalan untuk mengemukakan salinan kad pengenalan kepada jurujual boleh menyebabkan tuntutan subsidi ini tidak dapat dibuat.

Pembelian boleh dibuat di kedai-kedai barangan bayi yang berdaftar bagi program MyCRS. Senarai kedai / wakil penjual boleh di dapati
DISINI
.

Cara Membuat Penembusan

Anda boleh menebus Insentif MyCRS 2023 dengan membuat pembelian CRS di mana-mana kedai bayi yang telah berdaftar seperti yang tersenarai di laman sesawang MyCRS.

Dokumen yang perlu dibawa semasa membuat penebusan adalah seperti berikut:

Salinan MyKad pemohon; dan

MyKid / Sijil Lahir untuk anak yang berusia kurang daripada 12 tahun; atau

Buku Rekod Kesihatan Ibu Mengandung @ Buku Pink (untuk anak yang masih dalam kandungan)

Maklumat Lanjut

Sebarang maklumat lanjut berkaitan
Insentif MyCRS 2023
 ini, sila muat turun

Soalan lazim untuk penerima MyCRS
DISINI
.

Garis Panduan Kerusi Keselamatan Kanak-kanak MIROS
DISINI
.

Semoga perkongsian ini dapat memberi gambaran dan panduan untuk memilih car seat yang sesuai untuk anak anda nanti. Semoga bermanfaat!

Seterusnya, jika anda memerlukan info-info berkaitan bantuan yang terkini, anda juga boleh dapatkan info yang tepat dari kami
DISINI
.


Insentif Perantis Baru RM800 PERKESO Pemerkasa

Isi Kandungan

Insentif Perantis Baru RM800

Program Perantisan PERKESO di bawah Pemerkasa ini adalah program yang ditambah baik dibawah PenjanaKerjaya 2.0 yang dilaksanakan sebelum ini setelah mengambil kira maklum balas daripada pihak industri.

Program Perantisan PERKESO di bawah PenjanaKerjaya 2.0 sebelum ini menawarkan insentif sebanyak RM1000 sebulan bagi tempoh 3 bulan sahaja.
Namun, Program Perantisan PERKESO dibawah Pemerkasa telah ditambah baik bagi tempoh 6 bulan bagi memastikan latihan yang diberikan lebih panjang dan mencukupi.

Insentif & Tarikh Permohonan

Butiran insentif dan tarikh permohonan mengikut program adalah seperti berikut:

Program Perantisan Asal (PenjanaKerjaya 2.0)

Tempoh: 3 Bulan

Jumlah Insentif: RM1,000

Program Perantisan PERKESO Pemerkasa (Permohonan Baru)

Tempoh: 6 Bulan

Jumlah Insentif: RM800

Tarikh Permohonan: 1 April 2021

Program Perantisan PERKESO Pemerkasa (Lanjutan daripada Perantisan Asal)

Tempoh: 3 Bulan + 3 Bulan Lanjutan

Jumlah Insentif: RM1,000 (3 Bulan Pertama), RM600 (3 Bulan Lanjutan)

Tarikh Permohonan: 15 April 2021

Syarat Permohonan

Untuk para majikan, syarat permohonan yang dikenakan adalah seperti berikut:

Majikan yang menggajikan seseorang graduan atau lepasan sekolah yang berumur di antara 18–30 tahun.

Majikan boleh menggajikan mana–mana Perantis yang mengikuti Program Perantisan yang dilaksanakan oleh syarikat dan badan-badan berkanun yang diasingkan saran daripada Sistem Saraan Kerajaan.

Untuk perantis pula, syarat permohonan adalah seperti berikut:

Calon yang digajikan hendaklah merupakan dari kalangan lepasan sekolah; atau

Graduan yang masih menganggur dan tidak mempunyai pekerjaan yang tetap.

Syarat Kelayakan

Selain syarat permohonan, majikan juga perlu memenuhi syarat kelayakan iaitu:

Majikan yang mengambil perantis di bawah PenjanaKerjaya layak memohon untuk pekerjanya menjalani latihan semula atau peningkatan kemahiran berdasarkan keperluan pekerjaan atau perusahaan berkenaan.

Hanya kursus yang dikenalpasti bersesuaian dengan keperluan industri akan diluluskan.

Setiap perantis yang tersenarai di bawah PenjanaKerjaya 2.0 hanya boleh mengikuti 1 kursus sahaja.

Tidak Layak Memohon

Namun, mereka yang tidak layak memohon program ini adalah seperti berikut:

Syarikat yang mengambil pelajar menjalani Latihan Industri (
Internship
).

Pelajar yang masih belum tamat pengajian.

Bukan warganegara Malaysia

Cara Memohon

Untuk memohon, majikan perlu membuat permohonan melalui langkah-langkah berikut:

Daftar dan iklankan kekosongan bagi pengambilan perantis di portal MYFutureJobs di laman sesawang
https://www.myfuturejobs.gov.my
.

Buat permohonan insentif di laman sesawang
https://penjanakerjaya.perkeso.gov.my
.

Untuk perantis pula, mereka boleh memohon pekerjaan di bawah Program Perantisan PERKESO melalui laman sesawang
https://www.myfuturejobs.gov.my
.

Pertanyaan Lanjut

Untuk pertanyaan lanjut mengenai Program Perantisan PERKSESO Pemerkasa, sila hubungi PERKESO di talian
 1-300-22-8000
 atau menghantar email
[email protected]
.

Artikel lain:
Biasiswa Zamalah MAIK